Feniks-Izdavanje :: Stan za izdavanje, Stari grad, 168m2, ID 2166-1\nID: 2166-1 Stan za izdavanje, Stari grad, 168m2, ID 2166-1\nSprat (od) / Spratova/9\nOdličan stan za izdavanje smešten u centalnu gradsku zonu Starog grada, nedaleko od Knez Mihailove ulice, parka Kalemegdan i šetališta na ušću reka. Odlična gradska lokacija, sa koje se brzo i lako stiže do svih delova grada javnim prevozom, taksijem ili kolima. Ovaj glamurozan penthouse se nalazi u zgradi nove gradnje i do istog se stiže direktno liftom koji pristupa stanu. Stan je veoma modernog koncepta, sa pogledam na grad, reku i gradske krovove. Prostran dnevni boravak čini srce ovog stana, te velike staklene površine, koje korisniku pružaju poged na ceo grad. Kuhinja se nastavlja na dnevni boravak, veoma je prostrana i opremljena modenim elementima i tehnikom. Na raspolaganju je jedna komotna spavaća soba sa sopstvenim kupatilom, ugradnim plakarima i jedan toalet za goste. Stan poseduje lepu krovnu terasu koja je privatna, sa koje se pruža pogled na ceo grad i reku. Na drugom nivou stana, kome je moguće pristupiti iz stana i nezavisno iz hodinka, na raspolaganju su dve spavaće sobe, svaka sa svojim kupatilom i ugradnim plakarima. U centralnom prostoru ove etaže nalazi se dosta slobdnog prostora koji može da se iskoristi za dodatni garderober ili da preuzme ulogu manjeg dnevnog boravka. Stan se izdaje prazan, sa opremljenom kuhinjom, plakarima i belom tehnikom. U suterenu zgrade na raspolaganju su dva parking mesta u garaži. Zgrada poseduje službu portira 24/7, veoma je uredna,čista i poseduje mali park i igralište za decu. Stan predtsavlja oazu mira u centru grada, sa pogledom koji ostavlja bez daha Pogodan za porodicu, mladi bračni par ili poslovne ljude.


OBELEŽAVANJE MEĐUNARODNOG DANA OBOLELIH OD CELIJAKIJE – Udruženje Srbije za Celijakiju\nOBELEŽAVANJE MEĐUNARODNOG DANA OBOLELIH OD CELIJAKIJE\nU sklopu obeležavanja međunarodnog dana celijakije naše nacionalno udruženje obolelih organizovalo je niz manifestacija u svojim podružnicama u Kragujevcu, Kikindi, Nišu, a centralna manifeatacija održana je na Zemunskom keju, 21.maja 2017.g.\nU Kragujevcu, Milanka Dimitrijević okupila je članstvo i ostale zainteresovane koji su imali priliku da razmene iskustva ali i da se posluže bezglutenskim proizvodima. Kikinđanka Vesna Romakov pomogla je u organizaciji tribine „Kako do zdravlja kad hrana boli“ koja je privukla ne samo članstvo već i zdravstvene i prosvetne radnike Kikinde. Predavači su bili dr Nini Ristić iz Univerzitetske dečije klinike Beograd, dr.sci. Raša Milanov iz Ministarstva zdravlja i Vesna Pavkov, predsednica Udrženja Srbije za celijakiju. U Nišu je uz svestranu podršku dr Gordane Nikolić i Milanke Dimitrijević, Mirela Marković,psiholog održala predavanje o radu Savetovališta Udruženja Srbije za celijakiju.\nNa centralnoj manifestaciji koja se već deceniju tradicionalno održava na Zemunskom keju, pozdravni govor održala je Vesna Pavkov, predsednica Udruženja Srbije za celijakiju i tom prilikom još jednom skrenula pažnju na neophodnost podrške celijačno obolelima u našoj zemlji. Podršku članovima Udruženja pružili su i poznati glumci Nebojša Ilić i Dejan Lutkić. Organizovana je i radionica za decu i prigodan program, te izložba bezglutenskih proizvoda. Zahvaljujemo se proizvođačima Nestle, Barila, Dr Shar, Don kafa i svima ostalima koji su podržali naš skup, a posebno opštini Zemun koja nam je kao i svake godine do sada obezbedila prostor i dobrodošlicu.


Putin: Odnosi Turske i Rusije sve bolji i bogatiji\nNaslovnica NAJNOVIJE Svijet Putin: Odnosi Turske i Rusije sve bolji i bogatiji\nRuski predsjednik danas razgovarao sa turskim ministrima i šefom Nacionalne obavještajne organizacije.\nRusko-turski odnosi sve su bolji i bogatiji, izjavio je u petak Vladimir Putin, predsjednik Rusije, koji se u Moskvi sastao s Mevlutom Cavusogluom, ministrom vanjskih poslova Turske, javlja agencija Anadolija.\n„Naši odnosi s Turskom postaju bolji i bogatiji, postaju sve bolji u oblasti ekonomske saradnje, u rješavanju određenih pitanja vezanih za regiju”, kazao je Putin tokom sastanka s Cavusogluom i turskim ministrom nacionalne odbrane Hulusijem Akarom i Hakanom Fidanom, šefom Nacionalne obavještajne organizacije (MIT).\nPutin je na sastanku spomenuo i redovan karakter kontakata s turskim predsjednikom Recepom Tayyipom Erdoganom.\nNapredak u rješavanju sirijske krize\nIstakao je i kako su Rusija i Turska, zajedno s drugim državama, postigle ozbiljan napredak u rješavanju sirijske krize.\n„Zahvaljujući naporima naših država, uz učešće drugih zainteresiranih država, tu posebno mislim na Iran, našu saradnju s Ujedinjenim nacijama, s evropskim državama, sa Sjedinjenim Američkim Državama, uspjeli smo napraviti ozbiljan napredak u rješavanju sirijske krize“, rekao je Putin.


Vlada FBiH o odlaganju radioaktivnog otpada na Trgovinskoj gori\nVlada FBiH upoznala se sa Informacijom Federalnog ministarstva okoliša i turizma o aktivnostima “Dugotrajno skladište i odlagalište radioaktivnog otpada na Trgovskoj gori u Republici Hrvatskoj” i Projektnim zadatkom Ekspertnog tima, kojeg je imenovalo Vijeće ministara BiH, za izvođenje istražnih radova i izradu Elaborata o karakteristikama terena, a radi definisanja uticajnih zona odlagališta nuklearnog otpada na teritoriji Bosne i Hercegovine.\nAgencija za vodno područje rijeke Save Sarajevo, Federalni zavod za geologiju, Federalni hidrometeorološki zavod i Federalni zavod za agropedologiju, zaduženi su da po zahtjevu Ekspertnog tima BiH, dostave postojeće inženjersko geološke, hidrogeološke, geomehaničke i druge raspoložive podatke, radi provođenja istražnih radova i izrade navedenog Elaborata, kao i ocjene nultog stanja okoliša potencijalno ugroženih područja u Federaciji BiH i BiH.\nFederalni zavod za agropedologiju zadužen je da se uključi u dijelu koji obrađuje pedološke karakteristike područja, te utvrđivanje načina korištenja zemljišta na predmetnom području.\nFederalno ministarstvo okoliša i turizma zaduženo je da na osnovu analiza Ekspertnog tima BiH, planira finansijsku podršku za eventualno sufinansiranje aktivnosti koje provode federalne institucije u svrhu istražnih radova i izrade Elaborata.\nTakođer, ovo ministarstvo je zaduženo da u saradnju sa Uredom Vlade FBiH za evropske integracije, identifikuje mogućnosti za sufinansiranje ovih aktivnosti iz međunarodnih fondova, te izvještava Vladu FBiH o daljim aktivnostima u vezi sa odlagalištem radioaktivnog otpada na Trgovinskoj gori.\nOvaj zaključak biće dostavljen Ministarstvu vanjske trgovine i ekonomskih odnosa BiH i Vijeću ministara BiH.


Uslovi korišćenja portala ribarskabanjasmestaj.rs\nRibarska Banja smeštaj\nO ribarskoj Banji\nApartmani u Risnu na moru\nUslovi korišćena portala RIBARSKABANASMESTAJ.RS\nPortal smeštaj u Ribarskoj Banji je web servis za oglašavanje smeštaja u Ribarskoj Banji i pružanje informacija o turističkoj ponudi u Ribarskoj Banji. Sajt ribarskabanjasmestaj.rs nije odgovoran za transakcije između vlasnika smeštaja i lica koja iznajmljuju smeštaj. Takođe portal ribarskabanjasmestaj.rs ne može da garantuje istinitost i pouzdanost informacija koje su objavljene u oglasu jer ove informacije dostavljaju vlasnici smeštaja i one su isključivo njihova odgovornost.\nKontakt forma za direktan kontakt vlasnika smeštaja služe isključivo za kontaktiranje vlasnika smeštaja i rezervaciju smeštaja. Bilo kakva druga upotreba kontakt forme, recimo za reklamiranje, je strogo zabranjena. Takođe zloupotreba od strane konkurencije nije dozvoljena.\nVlasnici smeštaja u Ribarskoj Banji su dužni da postavljaju istinite podatke, Opis smeštaja, lokacija na mapi Ribarske Banje, smeštajni kapaciteti, dodatne usluge, fotografija i kontakt podaci vlasnika smeštaja ne smeju dovesti u zabludu psetioca sajta. Ako se tako nešto desi, vlasnici smeštaja su saglasni da snose posledice štete koja je načinjena licima koji su posetili sajt i došli do netačnih informacija, kao. Takođe su dužnii da nadoknade i štetu koja je načinjena smamo sajtu ribarskabanjasmestaj.rs.\nTekstovi, fotografije, mape i celokupan ostali sadržaj na ovoj sajtu je zaštićen, te se ne sme koristiti bez prethodnog pismenog odobrenja administratora portala.\nTim Oglasi smeštaj\nCopyright & Powered 2013. - 2021. All Rights Reserved. uslovi korišćenja portala smeštaj u Ribarskoj Banji


Niška televizija » Manjak geronto-domaćica stvara mnogima probleme (VIDEO)\nObjavljeno 12.12.2014. 15:29\nOsobama sa posebnim potrebama kućna poseta medicinskih i socijalnih radnika, kao i geronto-domaćica, veoma je značajna. Ipak, nedostatak kadrova ovim pacijentima stvara probleme. Iz kućne nege kažu da se trude da izađu u susret pacijentima kojima je njihova pomoć potrebna, iako imaju problema zbog manjka radnika, posebno geronto-domaćica.\nPosete lekara od velikog su značaja osobama sa posebnim potrebama, jer im omogućavaju da kontrolu opšteg stanja obave kod kuće. Osim lekara neophodna je i pomoć geronto-domaćica, koje kod pacijenata dolaze skoro cele nedelje. Ipak, problem nastaje onda kada zbog godišnjih odmora ili bolovanja, njihova pomoć izostane, jer geronto-domaćica nema dovoljno.\nOsobe sa posebnim potrebama susreću se i sa mnogim drugim problemima, poput prepreka na ulicama ili u ustanovama, koje njima nisu prilagođene, ali i diskriminacije.\nSlužba kućne nege organizovala je aktivnosti povodom Međunarodnog dana osoba sa invaliditetom u koje je bila uključena i akcija kućne posete lekara, medicinske sestre i socijalnog radnika. Iz ove službe se nadaju da će kadrovski, kao i problemi sa drugim resursima, uskoro biti rešeni.\nNa sednici Skupštine 17. decembra o predlogu budžeta (VIDEO)


NATO ne odustaje od širenja na Istok — na meti Moldavija - Sputnjik Srbija\n11:09 12.05.2018 Preuzmite kraći link\nPiše Jelena Vučićević, Jovana Vukotić\nJelena Vučićević, Jovana Vukotić. Sputnik Srbija\nNova NATO meta je Moldavija, iako je predsednik te zemlje Igor Dodon izjavio da nikakvih baza Severnoatlantske alijanse neće biti na teritoriji njegove zemlje.\nMoldavija bi da traži kompenzaciju od Rusije za „okupaciju“ Pridnjestrovlja\nPredsednik Moldavije je uveren da nema nikakvih šansi da NATO napravi bazu u Moldaviji bez njegove saglasnosti kao šefa države, a ističe da njegovo mišljenje podržava ogromna većina građana Moldavije.\n„Bar dok sam ja predsednik, to se sigurno neće desiti, čak i ako neko pokuša to da zaobiđe preko Ustavnog suda, dogodiće se narodni nemiri i to će se loše završiti za one koji bi pokrenuli taj proces“, upozorio je Dodon.\nDirektor Instituta strateškog planiranja Aleksandar Gusev siguran je da dok je Dodon na vlasti neće biti nikakvih vojnih struktura NATO-a u Moldaviji.\n„U Moldaviji je prilično jak uticaj Rumunije, a mi moramo da uzmemo u obzir okolnost da je na teritoriji te zemlje razmešteno nekoliko baza i da se u jednoj od najvećih nalaze protivraketni sistemi. Iz te perspektive razmeštanje NATO baza u Moldaviji bio bi ozbiljan argument pritiska na Rusiju.“\nMeđutim, Gusev ističe da je unutrašnja situacija u Moldaviji prilično komplikovana i da postoji krupan politički lobi koji smatra da bi ta zemlja trebalo da postane deo Alijanse. Taj stav, kaže ruski ekspert, podržavaju i brojni evropski lideri.\nEkspert za krizne situacije i veteran ruske obaveštajne službe Lav Koroljkov smatra da je situacija u Moldaviji potpuno nejasna.\nUstavni sud zaobišao Dodona: Moldavija zabranila emitovanje ruskog informativnog programa\n„Oseća se da na nju deluje Zapad i to pre svega putem ambasade SAD, a drugi faktor koji utiče na situaciju je Ukrajina. Između Kišinjeva i Kijeva postoji sporazum o reakciji u slučaju da dođe do blokade Pridnjestrovlja. Vlada se, u stvari, uopšte ne obazire na Dodona koji zapravo i ne drži poluge vlasti u svojim rukama. Da, njega je izabrao narod, ali je na vlasti prozapadna koalicija. Naravno da je sve to za Rusiju prilično neprijatno, bez obzira što Dodon ističe da nije ni prozapadni, ni proruski predsednik, već promoldavski“, kaže Koroljkov i dodaje da je neophodno uzeti u obzir i stav Rusije koja čini sve kako bi se Moldavija razvijala suvereno i nezavisno.\n„Situacija sa Pridnjestrovljem je prilično komplikovana, a tamo se nalazi i ruska četrnaestogardijska armija. To je u određenoj meri prilično ozbiljan argument zbog kojeg Moldavija verovatno u narednih nekoliko godina neće postati članica NATO-a, a neće dozvoliti ni razmeštanje nekih struktura Alijanse na svojoj teritoriji“, ističe Koroljkov.\nPrema Ustavu, Moldavija ima neutralni status. Međutim, od 1994. godine ta zemlja sarađuje sa NATO-om u okviru individualnog plana partnerstva, a u Kišinjevu deluje informativni centar Alijanse. Decembra prošle godine u zemlji je otvoren biro za veze sa NATO-om, iako se predsednik Dodon više puta izjasnio protiv tih mera.


Vučko, pukovnik Žandarmerije napustio Beograd zbog Veljinog klana – UDARNA VEST . rs\nVučko, pukovnik Žandarmerije napustio Beograd zbog Veljinog klana\npetak, 19. novembra, 2021 petak, 19. novembra, 2021 2 min read UdarnaVest .rs\nVisokorangirani član kriminalne grupe Veljka Belivuka Marko Miljković koga su mediji prozvali Mesar pretio je Nenadu Vučkoviću, pukovniku MUP-a zaposlenom u Žandarmeriji. Vučković je pretnje prijavio SBPOK a istragu je pokrenulo Tužilaštvo za organizovani kriminal.\nOvo se danas saznalo na glavnom pretresu Goranu Papiću, bivšem zameniku načelnika SBPOK-a pred Višim sudom u Beogradu.\nNe zna se šta su motivi Miljkovića koji se zajedno sa pripadnicima pomenute grupe sumnjiči za ukupno 11 ubistava, otmica i mučenja, ali neko vreme šuškalo se da je Vučković u problemu i da se zbog toga sklonio iz Beograda. Jedno vreme bio je i zvanično prekomandovan u Vranje a upravo se to „izgnanstvo“ pripisivalo kao kazna što je prijavio pretnje.\nInače, Vučkovića su mediji opisivali kao čoveka bliskog kriminalci i vođi navijača Saletu Mutavom, od koga se posle ubistva oprostio i čituljom, ali i kao emotivnog partnera Dijane Hrkalović u to vreme sekretarke u Upravi kriminalističke policije, koja je kasnije, u julu 2017, avanzovala i postala državna sekretarka.\nIako je bila „samo“ sekretarka u UKP MUP, Hrkalović je važila za sivu eminenciju MUP-a, a kuolarske priče su bile da je upravo ona „kumovala“ njegovom prelasku iz Vojske Srbije u policiju.\nU vreme kada je pod za sada neobelodanjenim okolnostima jednu uniformu zamenio drugom, Vučković je bio i član Skupštine FK Partizan, i to kao predstavnik navijača.\ngrupaveljanevolja, NenadVuckovicVucko, srbija, veljanevolja\nBAJDEN U BOLNICI! Sva ovlašćenja preneo na Kamalu Heris\nIzazov „Plavi balon“ stigao u Srbiju: Ovo je MOĆNA PORUKA koju nosi


RTS :: Selaković: Sastankom u Patrijaršiji postignuto veće jedinstvo\nPolitika Selaković: Sastankom u Patrijaršiji postignuto veće jedinstvo\nsreda, 15. maj 2019, 07:43 -> 12:06\nNikola Selaković je, gostujući u Jutarnjem dnevniku, rekao da na sastanku nije bilo žučnih rasprava, ali je bilo rasprava u kojima je predsednik argumentima odgovarao na određena pitanja.\n"Predsednik Republike je najmanje pet puta na tom sastanku rekao da nije došao u Sabor zato što mu nešto treba i da nešto traži, već da bi odgovarao na pitanje naših vladika", istakao je Selaković.\nPrva laž koja je plasirana pre sastanka je da je većina vladika bila protiv tog susreta, jer da je tako bilo, Vučić i Dodik ne bi prisustvovali, dodao je Selaković.\nSelaković je ponovio da je predsednik Vučić istakao da ne dolazi na sastanak bilo šta da traži, već da odgovara na pitanja vladika.\n"U tom lažnom tekstu stoji da je vladika slavonski Jovan Ćulibrk kritikovao predsednika. A vladika slavonski je pohvalio predsednika Vučića pred svim članovima Sabora za unapređenje stanja u vojsci, i da to nije za poređenje sa onim šta je bilo pre osam godina i šta je ostavila Tadićeva, Đilasova i Jeremićeva vlast", istakao je Selaković.\n"Većina vladika je shvatila pravu suštinu politike. Bio je jedan od vladika koji je rekao predsedniku – radite svoj posao dobro kao što ga radite", dodao je Selaković.\n"Predsednik je, kada su ga pitali šta će sada raditi, rekao da ono što izgleda rade svi i što ima podršku – praviću se lud, kao što se ceo svet pravi lud, kao što se i Albanci prave ludi", naveo je Selaković.\nBilo je važno da se shvati i kaže – šta je to što Srbija ima na KiM, dodaje Selaković\nTaj sastanak je bio vrlo koristan i nivo sabornosti i jedinstva posle sastanka je veći, zaključio je Selaković.\n(sreda, 15. maj 2019, 23:22) - mihajlo [neregistrovani]\nZa ovakve odluke, važan konsenzus.\n(sreda, 15. maj 2019, 15:41) - Nikoletka [neregistrovani]\nJedinstvo i ucesce crkve sa drzavom oko jezgra najveceg nacionalnog pitanja je jako i to u ovom trenutku ima veliki znacaj za dalja resenja.\n(sreda, 15. maj 2019, 12:57) - Jana [neregistrovani]\nSastanak je samo pokazao jedinstvo u borbi za pronalazak resenja, koje se tice problema srpskog naroda na KiM..\n(sreda, 15. maj 2019, 12:54) - aleksa [neregistrovani]\nSaradnja crkve i drzave na zavidnom je nivou, narocito kada je u pitanju resenje ovako znacajnih pitanja.\n(sreda, 15. maj 2019, 11:47) - Rade [neregistrovani]\n(sreda, 15. maj 2019, 11:22) - djordje [neregistrovani]\nTrebalo bi odrzati sastanak i sa katolickom crkvom i Islamskom zajednicom...Zar i njihovi vernici nisu gradjani ove drzave?\n(sreda, 15. maj 2019, 10:03) - Sax [neregistrovani]\nOvako je i drzava jaca.\n(sreda, 15. maj 2019, 09:57) - sima [neregistrovani]\nIntegritet Srbije , samostalnost i identitet u ovom trenutku su zajednička tačka oko koje sagovornici u saboru SPC imaji podjednak stav\n(sreda, 15. maj 2019, 09:50) - Sanja [neregistrovani]\nSPC i država Srbija imaju jedinstven stav oko borbe za očuvanje našeg integriteta, suvereniteta, identiteta. Nema tu ništa sporno!!!\n(sreda, 15. maj 2019, 09:46) - Maja [neregistrovani]\nJedinstvo je sada vazno.


Uz Dan rudara: Bor će biti drugi proizvođač bakra i zlata u Evropi – SOLARIS MEDIA\nBor, S.M. – I ovog 6. avgusta, Dan rudara Srbije i Bora obeležen je svečano u krugu generalne direkcije kompanije “Serbia Zijin Cooper”” u prisustvu ministra rudarstva i energetike, Aleksandra Antića, čelnika lokalnih zejednica Bora i Majdanpeka i domaćina.\nGeneralni direktor “Serbia Zijin Cooper”, Ximing Jian upoznao je goste sa odličnim radnim i poslovnim rezultatima koji su nastavljeni i u ovom polugodištu. Neto dohodak uvećan je 35,05 odsto, u rekonstrukciju pogona i povećanje proizvodnje investirano je 380 miliona dolara, u ekološke projekte izdvojeno je 35 i u donacije milion evra.To će omogućiti da Bor, uz podršku države Srbije, postane drugi proizvođač bakra i zlata u Evropi.\nMinistar Antić je podsetio da je rudarstvo okosnica razvoja Republike i da je ovde ogroman rudarski potencijal, prvenstveno kada je reč o Boru i okolini i regionu Jadra. Ogroman doprinos ukupnom privrednom razvoju daje i Kolubara. Samo prošle godine u rudarska istraživanja uloženo je 140 miliona dolara. Ekspanzija se očekuje već iduće, 2021. godine kada će biti otvoren rudnik bakra i zlata Čukaru Peki.\n-Naš strateški partner, kompanija Zijin, uspela je da uposli još nekoliko stotina radnika i sada ih je 5.500 koji imaju prosečnu zaradu od 92.000 dinara. Postignuti su i izvanredni rezultati u zaštiti na poslu, u radnim i proizvodnim efektima, rešavaju se postepeno i nasleđeni ekološki problemi. Država će ostati čvrst oslonac u daljim razvojnim projektima i siguran i snažan partner – rekao je Antić.\nTradicionalne godišnje nagrade “Inženjer Šistek” uručene su Marijani Miletić Filipovski, Nenadu Đorđeviću, Milanu Rangelovu i Slobodanu Mišiću.\n← Narodna stranka Bor: Zašto vlast ćuti pred slomom javnog sektora?\nBorska skupština: Aerodrom predat državi, javni sektor u teškom položaju →


Svetski dan Tai či-a 2012 - Štrand - Novi Sad - Wushu klub Laohu - tai chi & kung fu\nSvetski dan Tai či-a 2012 - Štrand - Novi Sad\nU subotu 28.aprila obeležava se Svetski Dan Tai či-a i ći gong-a (http://www.worldtaichiday.org/).\nTim povodom će Wushu klub "Laohu" održati javni čas u okviru popularne Novosadske plaže Štrand, sa početkom u 10č. Kroz jednosatni program polaznici kluba će prikazati različite forme tai či-a, a nakon čega će svi zainteresovani moći da dobiju i detaljnije informacije o ovoj drevnoj kineskoj veštini.\nPozivamo sve zainteresovane da nam se pridruže i svojim prisustvom uveličaju ovu manifestaciju.\nSvake godine, poslednje subote u aprilu, u celom svetu, u više od 70 zemalja, obeležava se Svetski Dan Tai či-a i ći gong-a.\nNa taj dan hiljade vežbača, sa početkom u 10 časova po lokalom vremenu, u trajanju od sat vremena, demonstrirajući ove dve drevne veštine, šalju pozitivnu energiju i skreću pažnju ljudima širom planete da se okrenu sebi i prirodi, da uspore tempo života, smanje stres i poboljšaju svoje zdravlje i kvalitet života.\nWushu klub "Laohu" Petrovaradin, i ove godine, kao i prethodih pet godina (Petrovaradinska Tvrđava, Univerzitetski park, Štrand, Futoški park), podržava ovu humanu akciju i istovremeno promoviše naš grad.


Jovana Stoiljković: Zavisimo od sebe, jedan gol će rešavati grupu! – Balkan-Handball.com\nHome / Ženski rukomet / Jovana Stoiljković: Zavisimo od sebe, jedan gol će rešavati grupu!\nJovana Stoiljković: Zavisimo od sebe, jedan gol će rešavati grupu!\nPoslednja izmena: 29/04/2022\nRukometašice Srbije su dobile rivale na Evropskom prvenstvu koje će se od 4. do 20. novembra 2022. godine održati u Sloveniji, Makedoniji i Crnoj Gori. Srbija će u grupi B u Celju odmeriti snage sa selekcijama Danske, Švedske i Slovenije.\nKapiten nacionalnog tima, Jovana Stoiljković smatra da je grupa takva da jedan gol ili jedna lopta može odlučiti ko prolazi u narednu fazu takmičenja, a ko ispada:\nSmatram da je grupa je vrlo izjednačena. Svi rivali su nam dobro poznati jer se često sastajemo sa njima. Grupa je takva da jedan gol ili jedna lopta može da odluči ko prolazi u narednu fazu, a ko ispada. Danska je među favoritima na svakom prvenstvu, pa će tako biti i na ovom takmičenju. Poslednja dva prvenstva su igrale polufinale, što dovoljno govori o kvalitetu ekipe i ne sumnjam da će i na ovom pokušati da ostvare isti cilj, ako ne i da odu korak dalje. Od svih reprezentacija u grupi Švedsku verovatno najbolje poznajemo s obzirom na to da smo bili u istoj kvalifikacionoj grupi za ovo prvenstvo. Iako bez par iskusnih igračica, Švedska i dalje pruža odlične partije. Međutim, mi smo pokazale da možemo da igramo sa njima ravnopravno i da ih pobedimo. Slovenija je jedan od domaćina prvenstva što sa sobom nosi veliki pritisak i očekivanja, ali i veliku želju kod igračica. Mislim da će meč na ovom Evropskom prvenstvu zbog toga biti znatno drugačiji u odnosu na naš duel sa Svetskog prvenstva u Španiji prošle godine. Kao zaključak, rekla bih da na kraju sve najviše zavisi od nas, smatra Stoiljković.\nEHF Euro 2022jovana stoiljkovicSrbija\n← Prethodni članak Jovana Risović: Teška grupa, ali možemo sa svima!\nNaredni članak → EHF EURO 2022: Poljska, Nemačka i Španija stižu u Podgoricu!


Banjalučki izbor za mis - Dnevni list Danas\nPočetna » Dijalog » Redakcijski komentar » Banjalučki izbor za mis\nBanjalučki izbor za mis\nSeća li se ko još odluke predsednika Tadića, s početka ove godine, da u ime Srbije pomogne promrzlim građanima Sarajeva čiji su stanovi ostali hladni usled krize u rusko-ukrajinskim odnosima? Srbija je tada Sarajlijama isporučila gas koji je sama pozajmila od Mađarske, Austrije i Nemačke.\n0Piše: Redakcijski komentar 24. maja 2009. 19.39\nTadićev potez možda ne bi dobio toliki publicitet da su odnosi između Srbije i Bosne i Hercegovine pravi komšijski ili, diplomatskim jezikom rečeno, dobrosusedski. Budući da su, suprotno tome, opterećeni „nasleđem prošlosti“, tužbama, sporadičnim verbalnim rafalima istaknutih političara sa obe strane, odluka predsednika Srbije bila je čudo neviđeno. Šok za javnost naviklu na loše primere.\nKako stvari sada stoje, gasna pomoć Sarajevu još dugo će biti neprevaziđeni, vrhunski domet u odnosima dve zemlje. Jer, u međuvremenu, nesporazumi nisu utihnuli, štaviše ovih dana dobili su na intenzitetu. U Srbiji su raspisane međunarodne poternice za osobama osumnjičenim za ratne zločine nad zarobljenicima, u slučaju „Dobrovoljačka“. Član Predsedništva BiH hitro je reagovao zahtevajući raspisivanje poternica za dvojicom bivših predsednika SRJ. Ponovo su potvrđeni duboko uzajamno nepoverenje u pravosudne institucije i sumnje u njihovu političku instrumentalizaciju. Kao što kompletna politička klasa Republike Srpske, sa kojom Srbija gaji posebne odnose, na Sud BiH gleda kao na instituciju za suđenje samo Srbima, tako i Sarajevo ne veruje tužilaštvu u Srbiji i u poternicama vidi nameru da se BiH dodatno destabilizuje.\nJoš je nejasno da li i kakve promene u BiH priprema snažno prisutni međunarodni faktor čiji je uticaj na odnose u regionu od ogrome važnosti. Za sada se ne ostvaruju nade Sarajeva da će visoki predstavnik na političku scenu BiH vratiti ešdaunovsku gvozdenu metlu, a izostale su i očekivane „packe“ Džozefa Bajdena Srbiji zbog tesnih veza sa premijerom Republike Srpske.\nUlje na vatru koja tinja u odnosima Srbije i BiH dolivaju versko-politički nesporazumi, poslednji primer razmena optužbi između poglavara Islamske zajednice BiH i srpskog Ministarstva vera. Teško da će se na izuzetno opasnom verskom pitanju išta promeniti nabolje dok postoji podela među muslimanima u Srbiji. Tim pre ako, kako smatra ministar u Vladi Srbije Rasim Ljajić, Ministarstvo vera pravi poteze koji bi odnose među muslimanima mogli dodatno da pogoršaju.\nSkup „Bogatstvo različitosti“ održan tokom vikenda u Banjaluci, kada se sve uzme u obzir, podseća na manifestacije „opuštenog“ karaktera. Političari iz regiona i BiH, uz upadljivo odsustvo bošnjačkih lidera, poput kandidatkinja na izboru za mis, listom su se založili za „mir u svetu“, saradnju i toleranciju. Sprovođenje lepih reči u delo očito neće skoro stići na dnevni red.


SEEbiz.eu / RS / Beogradska berza: Aerodrom Nikola Tesla ponovo u fokusu investitora\nBeogradska berza BELEX15 BELEXline Aerodrom Nikola Tesla Metalac Galenika Fitofarmacija BSE:AERO BSE:MTLC BSE:FITO\nDatum objave: 13.04.2018. - 19:17:54\nIndeksi su i danas bili mešoviti, dok na nedeljnom nivou beleže minus.\nUkupan promet na trgovanju iznosio je 7,8 miliona dinara (66,4 hiljade evra).\nIndeks najlikvidnijih akcija, BELEX15, ojačao je danas za 0,2 odsto na 739,45 poena, ali nedelju, ipak, završava s gubitkom od 0,3 procenta, dok je BELEXlajn pao za još 0,4 posto na 1.551,84 poena, oslabivši ukupno u ovoj sedmici za 0,7 odsto.\nAerodrom "Nikola Tesla" je bio jedini dobitnik dana s rastom cene od 2,6 posto na 1.642 dinara, a ujedno je bio i najtrgovanija akcija s prometom od 2,8 miliona dinara.\nGornjomilanovački Metalac se spustio za 1,0 procenat na cenovni nivo od 2.029 dinara, uz realizaciju 1,0 milion dinara, dok je Naftna industrija Srbije po nepromenjenoj ceni od 724 dinara ostvarila promet u iznosu od 0,9 miliona dinara.\nGalenika Fitofarmacija je oslabila za 0,1 procenat na 2.808 dinara, uz trgovanje vredno 0,8 miliona, a akcije Jubmes banke, koje su trgovački dan završile s gubitkom od 3,0 procenta na 6.500 dinara, isprometovane su za 0,3 miliona dinara.\nGubitnik dana je bio Energoprojekt holding, koji se stropoštao za 6,3 odsto na 703 dinara, uz slabo trgovanje.\nStrani investitori su u ukupnom prometu na tržištu akcija učestvovali s udelom od 24,88 odsto, pri čemu u kupovini sa 14,77 procenata, a u prodaji sa 34,99 posto.


Ronaldinjo igra fudbal u zatvoru!!! - Muški magazin - trendovi, fitness, lifestyle, saveti, devojke... `\nLegendarni fudbaler je zajedno sa bratom Robertom uhapšen na aerodromu u Paragvaju, kada je pimećeno da obojica imaju Paragvajski pasoš i da u njima piše da su državljani te zemlje. Nakon sudske dosude, Ronaldinjo i njegov brat završili su u jednom paragvajskom zatvoru, gde su trebali da odleže nekoliko dana, do izricanja njihove potpune kazne i presude.\nIako bi se mnoge zvezde na ovom mestu potpuno psihički slomile, Ronaldinjo je našao svoju zanimaciju i sa zatvorenicima je odigrao sjajne partije malog fudbala. Oni su čak napravili mini turinir i dogovorili se da pobednički tim dobije prase.\nSuvišno je reći da je Ronaldinjov tim pobedio. Na interentu su se našli klipovi ovih događaja, pa zato pogledajte kako izgleda zatvorski fudbal sa jednim od najboljih fudbalera svih vremena.\nPROČITAJTE SLEDEĆI TEKST: Čitav tim Juventusa i Intera u karantinu zbog Korone


Osim toga, kako saznaju "Nezavisne novine", putevima će krstariti i 12 presretača, a kada je u pitanju njihov rad, poseban akcenat odnosiće se na Banjaluku, Bijeljinu, Prijedor, Doboj i Gradišku.\nOn je dodao da je kampanja "Vozi oprezno, putuj bezbjedno" prvi put sprovedena prošle godine, kada ja broj poginulih u julu i avgustu smanjen na 28 lica.\n"Očekujemo da ove godine bude manji broj poginulih u ova dva mjeseca", naglasio je Amidžić.\n"Kada je riječ o strukturi poginulih lica, na prvom mjestu su vozači putničkih vozila, na drugom vozači motocikala i mopeda, te slijede pješaci, vozači traktora i biciklisti", rekao je Salamadija.\n"Nezavisnim novinama" je iz MUP-a Srpske potvrđeno da se najveći broj saobraćajnih nesreća okončanih tragedijom u julu i avgustu u prethodne tri godine dogodio od 20 do 22 časa (17), te od 18 do 20 časova (13).\n"Najveći broj saobraćajnih nezgoda sa smrtnom posljedicom u julu i avgustu u prethodne tri godine se, po danima, dogodio, u subotu - 19, te u srijedu - 17", rekli su iz MUP-a Srpske.


Titulu "Evropska prijestonica kulture" Novi Sad ponijeće tek 2022.\n20. 08. 2020 12:29\nEvropska komisija je predložila da Novi Sad, zbog pandemije korone, titulu ''Evropska prijestonica kulture'' ponese tek 2022. godine. S tim još treba da se saglase članice Evropske unije i Evropski parlament.\nTim "Banjaluka 2024" optimističan: Dali smo najbolje od sebe, sada je sve na Komisiji\n24. 09. 2019 17:20\nBRISEL - Tim za kandidaturu Banjaluke za evropsku prijestonicu kulture 2024. godine, na čelu sa gradonačelnikom Igorom Radojičićem, pred Evropskom komisijom danas je u Briselu predstavio banjalučku kandidaturu, a da li će ovaj grad kroz pet godina postati evropska prijestonica kulture znaće se sutra u podne.\nStrategija razvoja kulture: U planu i osnivanje novih gradskih institucija\n29. 06. 2018 17:30\nBANJALUKA - Dokument Strategija razvoja kulture grada Banjaluka, kao jedan od uslova grada na Vrbasu da se kandiduje za evropsku prijestonicu kulture 2024. godine, usvojen je u svom finalnom obliku i isti pored kratkog pregleda aktuelne scene, donosi vizije, misiju i strateška opredjeljenja kulturnog razvitka u periodu od 2018. do 2028. godine.\nUsvojena odluka o kandidaturi Banjaluke za EPK\n16. 03. 2017 20:12\nBANJALUKA - Jednoglasnom podrškom odbornika Skupština grada Banjaluka usvojila je odluku o kandidaturi za učešće grada na Vrbasu u programu "Evropska prijestonica kulture (EPK) 2024. godine".


Press Online :: Biznis :: Vučić zove Indijce: Daćemo vam najbolje / print=true\nVučić zove Indijce: Daćemo vam najbolje\nPremijer Aleksandar Vučić izjavio je da će Srbija obezbediti najbolje moguće uslove za kompanije iz Indije koje budu investirale u našoj zemlji.\n"Obezbedićemo najbolje uslove za indijske kompanije, a nadam se da će i srpske kompanije naći ovde u Indiji plodno tlo za naše investicije", rekao je Vučić na samitu "Vibrant Gudžarat", u indijskom gradu Gandinagaru.\nPremijer je čestitao indijskom kolegi Narendru Modiju na veoma dobrim ekonomskim rezultatima.\nVučić je podsetio Modija da mu je obećao da će doći u Srbiju i još jednom naglasio da će Srbija biti uvek pouzdan partner Indiji.\n"Dolazim iz male zemlje u jugoistočnoj Evropi i veoma sam ponosan da predstavljam narod koji je uvek bio prijatelj velikoj Indiji. Uvek možete da računate na Srbiju kao odanog, pouzdanog i pravog prijatelja, kada je reč o međunarodnim odnosima", poručio je Vučić.\nVučić boravi u višednevnoj poseti Indiji gde učestvuje na "Vibrant Gudžarat globalnom samitu" (Vibrant Gujarat Global Summit), čija je centralna tema "Održivi ekonomski i socijalni razvoj".


Sigurni sa drugim pasošem – Monitor\nSlučaj Šarić nanovo je pokrenuo priču o tome kako kriminalci u regionu vješto koriste ograničenja u nacionalnim ustavima da bi izbjegli pravdu. Odgovarajući na optužbe iz Beograda da Crna Gora nedovoljno sarađuje sa Srbijom u borbi protiv organizovanog kriminala crnogorski premijer Milo Đukanović nedavno je u Sarajevu poručio da ni Crna Gora nije zadovoljna saradnjom sa Srbijom. ,,Više ćemo vjerovati tim pozivima (na saradnju) ukoliko Srbija prestane da daje državljanstva licima koja su se sklonila ispred crnogorskog pravosuđa u Srbiju, a optuženi su za vršenje ratnih zločina”, rekao je Đukanović.\nNije nepoznanica na koga je premijer mislio. U procesima za ratne zločine počinjene na teritoriji Crne Gore, najmanje sedam osoba ima srpsko državljanstvo koje ih štiti od izručenja Crnoj Gori. Samo u procesu za deportaciju izbjeglica iz Bosne i Hercegovine terete se: Boško Bojović, Duško Bakrač, Milorad Ivanović, Milisav Mića Marković i Radoje Radunović koji nijesu dostupni crnogorskim organima gonjenja. U Srbiji se nalazi i Predrag Strugar optužen za ratni zločin nad albanskim civilima u Kaluđerskom lazu, a pretpostavlja se da se tamo, sa srpskim pasošem, krije i Ivo Menzalin, koji je optužen za iživljavanje nad hrvatskim građanima koje je JNA početkom devedesetih hapsila po ratištu i držala zatvorene u logoru Morinj.\nZašto je ovo pitanje politički aktuelizovano pošto je objelodanjeno da je crnogorski MUP dao garancije za prelazak u crnogorsko državljanstvo Darku Šariću?\nIz Srbije su ponudili neka objašnjenja. Slobodan Homen iz beogradskog Ministarstva pravde tvrdi da je u slučaju bjegunaca optuženih za deportaciju bosanskih izbjeglica Srbija čista. On je kazao da su četvorica dobili srpsko državljanstvo ,,punih godinu dana pre nego što je Crna Gora za njima raspisala poternicu”.\nTeško je, ipak, povjerovati da u Beogradu nijesu znali koga upisuju u knjigu državljana, jer su o ulozi tih ljudi u deportaciji bosanskih izbjeglica uveliko pisali mediji.\nU nategnutom političkom prebacivanju vrućeg krompira između Podgorice i Beograda sakrila se suština. Evropska unija traži da zemlje regiona iz svojih ustava izbrišu odrednice koje zabranjuju izručenje građana koje druge države potražuju kao osumnjičene za organizovani kriminal i najteža krivična djela. Beograd se nedavno pohvalio da je Ustav pripodobio tim zahtjevima. Na pitanje da li ima prepreka da Srbija izruči svoje državljane Crnoj Gori kako bi im se sudilo za ratne zločine Slobodan Homen je pojasnio: ,,Zbog ustavne prepreke koju ima Crna Gora, ne možemo da zaključimo međusobni sporazum o izručenju sopstvenih državljana. Kada će se izmeniti Ustav Crne Gore to je pitanje za njih.”\nMinistar pravde Miraš Radović je nakon nedavne posjete Beogradu konstatovao da uslova za izručenje nema, osim Međunarodnom sudu pravde u Hagu. On nije pojasnio šta je kočnica za uspostavljanju tog vida saradnje između država u regionu koji bi ozbiljno uzdrmao kriminalce navikle na sigurnost koju pruža drugi pasoš.\nOdvojena je priča o tome šta su nadležni u Crnoj Gori radili sve ove godine dok je većina optuženih bila dostupna organima gonjenja. Zašto se na istrage o ratnim zločinima, a u nekim je i država jasno sudjelovala, čekalo više od petnaestak godina. Zvanična objašnjenja nijesu zvučala tako ubjedljivo – bivša državna tužiteljka Vesna Medenica je za vrijeme tog mandata tvrdila kako je za logor Morinj čula tek 2003, i to od hrvatskih kolega.\nPremijer Đukanović je za vojno mučilište, prema sopstvenom priznanju, saznao šest godina ranije, ali očigledno nije našao za shodno da o tome obavijesti nadležne i podređene.\nTek se oko deportacije niko nije uzbuđivao. Ignorisanje tog zločina koji se još od početka devedesetih pominjao u crnogorskom parlamentu donekle objašnjava odbrana okrivljenih policijskih funkcionera koji tvrde da su samo izvršavali naloge odozgo kada su po primorju sabirali izbjegle BiH državljane i isporučivali ih Karadžićevim jedinicama.\nTužilaštvo se nije pomučilo ni da ispita dugogodišnje tvrdnje tužilaca sa druge strane Jadrana da je crnogorska ekipa, skupa sa premijerom, tokom sankcija učestvovala u švercu cigareta kojim je budžet Italije oštećen za ogromne sume novca, dok se bogatstvo osim u budžet Crne Gore slivalo i u džepove privilegovanih pojedinaca. Naši tužioci su očigledno vjerovali na riječ domaćim zvaničnicima da se radilo o legalnom tranzitu duvana. U Beogradu su imali drugi utisak, pa su na crvenu Interpolovu potjernicu stavili Stanka Subotića Caneta, Đukanovićevog prijatelja koji je reklamiran kao crnogorska zlatna koka, pod optužbom da je tamošnji budžet oštetio za desetine miliona eura.\nCrnogorsko tužilaštvo se posljednje zainteresovalo i za tvrdnje Ratka Kneževića, premijerovog kuma i nekadašnjeg šefa Trgovinske misije Crne Gore u Vašingtonu, koji danas svog nekadašnjeg intimusa u istragama i procesima koji se vode u Zagrebu i Beogradu povezuje sa monstruoznim zločinima koje pripisuje duvanskoj mafiji.\nSlična je priča i sa slučajem Šarić. Osumnjičeni narko-bos je navodno bio pod prismotrom crnogorske Uprave policije, ANB-a i Uprave za sprječavanje pranja novca, nakon što je svoju ilegalnu imperiju počeo da seli u rodni kraj i na primorje. Opet, ništa se konkretno nije preduzelo iako i premijer Đukanović javno tvrdi kako je Crna Gora možda imala i više informacija od Srbije u tom konkretnom slučaju.\nI u posljednjem izvještaju Stejt departmenta navodi se indikativno zapažanje, koje je isprva, nekako promaklo budnom oku dvorskih medija koji su taj dokument interpretirali kao hvalospjev crnogorskim vlastima: ,,Istrage se u Crnoj Gori uglavnom fokusiraju na manje bitne organizatore kriminalnih grupa, korisnike narkotika, ulične dilere i zaplijenu droge u pograničnom području, dok se glavni narkodileri rijetko hapse”.\nTo je kao hvalospjev vlasti shvatio i uvijek budni portparol DPS-a Rajko Kovačević, pa je pozvao nezavisne medije i crnogorsku opoziciju da se izvine, jer su, eto, ,,sve ocjene iznesene u ovom izvještaju duboko suprotstavljene svim njihovim, na ovu temu, iskazanim optužbama”.


Energetska zajednica: Bez pomaka u dijalogu sa Srbijom o gasovodu\nEnergetska zajednica, regulatorno telo Evropske unije, izrazila je žaljenje zbog toga što sa srpskom stranom nije došlo do pomaka u ključnim pitanjima koja se odnose na projekat izgradnje novog gasovoda, a kojim bi Srbija trebalo da se priključi na Turski tok.\nTa pitanja odnose se, pre svega, na omogućavanje konkurencije na novom gasovodu i restrukturiranje javnog preduzeća „Srbijagas“ koje drži monopolistički položaj na tržištu gasa u Srbiji.\n„Nažalost, nije došlo do pomaka. Poslednji sastanak sa zvaničnicima Srbije i ’Srbijagasa’ održan je u Beogradu u aprilu 2019. Razmotreno je pitanje neusklađenosti sektora gasa u Srbiji sa pravnom tekovinom Energetske zajednice i napravljen je sveobuhvatni akcioni plan kako da se reši pitanje razdvajanja delatnosti (transporta i distribucije gasa, prim. red.) ’Srbijagasa’. Nažalost, ni taj plan se nije realizovao“, kaže u izjavi za Radio Slobodna Evropa (RSE) Predrag Grujičić, šef Sektora za gas pri Sekretarijatu Energetske zajednice.\nNakon što su pojedini mediji u Srbiji i Bugarskoj preneli vest da je premijer Bugarske Bojko Borisov za 5. septembar najavio potpisivanje ugovora o izgradnji gasovoda od Turske, preko Bugarske, Srbije i Austrije, RSE je pitanja u vezi sa tim ko su potpisnici ugovora, na šta se ugovori odnose i gde će se potpisivanje održati, poslao Ministarstvu rudarstva i energetike Srbije i direktoru javnog preduzeća „Srbijagasa“. Odgovor do objavljivanja ovog teksta nismo dobili.\nO tom događaju nisu obavešteni ni u Energetskoj zajednici.\n„Bugarska nas nije o tome obavestila, što nije ništa neobično. S obzirom na to da Bugarska nije ugovorna strana Ugovora o Energetskoj zajednici, već članica ugovorne strane (Evropske unije), nemamo čestu komunikaciju“, izjavio je Grujičić.\nKada je reč o stavu Energetske zajednice u vezi sa izgradnjom gasovoda u Bugarskoj i Mađarskoj koje su članice Evropske unije, Grujičić pojašnjava:\n„Tokom procesa izrade nacrta mišljenja Energetske zajednice, komunicirali smo sa bugarskim i mađarskim regulatornim telima i/ili sa operatorima transportnog sistema. U Bugarskoj je izabran drugi regulatorni okvir, koji u potpunosti odražava postupak povećanja kapaciteta iz Pravilnika mreže o mehanizmima za raspodelu kapaciteta i očekuje se da će Mađarska slediti to“.\nTrasu gasovoda u Srbiji gradi mešovito rusko-srpsko preduzeće „Gastrans“, u kome javno preduzeće „Srbijagas“ ima 49% vlasničkog udela, dok 51% drži ruski „Gasprom“.\nProjekat, onako kako se izvodi u Srbiji, izazvao je zabrinutost u Energetskoj zajednici, jer nije u skladu sa regulativom EU. Naime, Srbija je za taj gasovod zatražila izuzeće od pravila EU, po kojima jedna kompanija, u ovom slučaju ruski „Gasprom“ ne može biti vlasnik i gasa i gasovoda.\nU svom mišljenju od 1. februara 2019. Energetska zajednica je dala pozitivno mišljenje na projekat, između ostalog, uz uslov da se omogući konkurencija, tako da budućim gasovodom poteče i neki drugi gas, a ne samo gas iz Rusije. Jedan od uslova Energetske zajednice je bio i reskturiranje javnog preduzeća „Srbijagas“, što se do danas nije realizovalo.\nKada je reč o tržištu gasa u Srbiji, Energetska zajednica je godinama unazad upozoravala na monopolistički polžaj „Srbijagasa“ i „Gasproma“ i na zavisnost Srbije od ruskog gasa, imajući u vidu činjenicu da Srbija gas uvozi isključivo iz Rusije, što pokazuju podaci Agencije za energetiku Srbije.


Prekogranična saradnja za bolju dijagnostiku MS - NewsHub\nPrekogranična saradnja za bolju dijagnostiku MS\nZahvaljujući prekograničnoj saradnji, uz podršku Evropske unije, u Vojvodini je započeto uspostavljanje prve baze podataka radi bolje dijagnostike multipla skleroze.\nRadi se o projektu "MultScler", realizovanom u okviru IPA programa prekogranične saradnje Mađarske i Srbije i to između Opšte bolnice u Subotici i Univerzitetske klinike u Segedinu, čija je završna konferencija održana danas u Subotici.\nDirektor Opšte bolnice u Subotici dr Goran Bićanin istakao je da je "MultScler" drugi po redu projekat koji su zajednički realizovali Opšta bolnica Subotica i Univerzitet u Segedinu.\nPrema njegovom mišljenju, zahvaljujući ovom projektu uspostavljena je dobra saradnja i komunikacija između stručnjaka ove dve ustanove, s obzirom na to da su timovi koji su učestvovali u realizaciji projekta imali dvogodišnju bilateralnu komunikaciju, čime su podigli nivo svojih znanja iz ove oblasti.\n"Multipla skleroza je teško oboljenje koje napada centralni nervni sistem i kroz formiranje likvorološke banke podataka ćemo značajno podići kvalitet u dijagnostikovanju pacijenata koji gravitiraju ka našoj bolnici", rekao je Bićanin novinarima.\nOn je dodao da je u okviru projekta ova zdravstvena ustanova dobila značajnu donaciju u opremi koja je podigla nivo kvaliteta usluga laboratorije.\n"Kroz znanja koja smo dobili kroz razmenu i opremu, postali smo referentna ustanova za dijagnostikovanje ove bolesti", kazao je Bićanin. Načelnica Odeljenja neurologije Opšte bolnice u Subotici dr Livija Despenić ocenila je da formiranje te banke podataka i registra obolelih od multiple skleroze, u smislu formi bolesti i dosadašnjeg načina lečenja, treba da omogući bolju dijagnostiku i lečenje.\n"Nacionalni registar za multipla sklerozu još ne postoji, pa su ovo prvi koraci formiranja baze podataka i registra i u tome je još veći značaj ovakvog rada", rekla je dr Despenić.\nOna je precizirala da je multipla skleroza zapaljensko i neurodegenerativno oboljenje koje, uglavnom, donosi invaliditet, ne skraćujući životni vek.\nU Okrugu od 200.000 stanovnika, prema podacima dobijenim kroz ovaj projekat, obolelih od ove bolesti ima 170, što se uklapa u svetsku statistiku.\nRealizacijom ovog projekta, u Subotici je započeto formiranje "banke likvora", ali i istraživanje neuro-imonologije likvora, što će, prema oceni Despenićeve, biti veoma značajno za dijagnostiku.\n"Kada se formira banka likvora, to će biti neizmeran izvor daljih naučno-istraživačkih projekata, kao i prekogranične saradnje", dodala je Despenićeva. Vrednost ovog dvogodišnjeg projekta, koji je sufinansirala Evropska unija, nešto je manja od 350.000 evra.\nAmbulanta Urgentnog centra Srbije vredna 300.000 evra otvorena je danas u ski centru Kopaoniku i tokom cele sezone posetioci ove planine će u njoj moći da dobiju zdravstvenu pomoć.\nBroj obolelih od karcinoma bubrega raste i prema podacima Klinike za medikalnu onkologiju IOIRS, u Srbiji ima oko 400 novoobolelih godišnje, najviše među muškarcima u zrelom dobu.\nAmerički istraživači nastoje da pronađu način da dodatno odlože početak propadanja pluća posle smrti donatora organa, kako bi se povećao broj pluća pogodnih za transplantaciju.


Ljudski resursi | Action Management Consulting\nOvaj program obezbeđuje jedinstvenu mogućnost da HR profesionalci primene, revidiraju i refokusiraju postojeće aktivnosti svojih sektora Ljudskih Resursa i u interaktivnom radu kroz svoje planove akcija, primene novo-naučene principe organizacionog razvoja koji podržavaju promene u okruženju, doprinose strateškom regrutovanju i zadržavanju najboljih kadrova.\nNa ovom trening programu naučićete principe dizajniranja efikasnog sistema praćenja radne uspešnosti i važnost povezivanja postizanja ciljeva sa praćenjem radnog učinka. Kroz brojne interaktivne vežbe i studije slučaja učesnici imaju prilike da planiraju implementaciju sistema koji najviše odgovara strateškom usmerenju i vrednostima njihove kompanije.\nBihejvioralni intervju je pravi izbor za sve kompanije koje žele da budu pravičnije, objektivnije, prediktivnije i konzistentnije u načinu na koji vrše procenjivanje kandidata. Tokom treninga učesnici će biti upoznati sa primenjivim tehnikama koje će im omogućiti da procene da li kandidat poseduje karakteristike i kompetencije neophodne za uspeh na poslu.\nNaš pažljivo dizajniran trening ima za cilj da vas osposobi svebuhvatnim znanjem, veštinama i svesnost o važnosti svih elemenata treninga, uz preuzimanje lične i timske odgovornosti za dešavanja pre, tokom i nakon treninga. Trening će vam pomoći da postanete samouvereniji u svom javnom nastupu, jer ćete kroz sistematsko formulisanje i dizajn seminara biti pripremljeni za svaku fazu treninga. Tokom izvođenja praktičnog dela treninga, vi ćete kroz svoju prezentaciju imati prilike da primenite novo-naučene veštine i znanja koja će vas uputiti u svet profesionalnog bavljenja treningom.


Po povratku iz Pitsburga, Vestingausovo električno društvo radilo je na planu elektrifikacije SAD-a, dobijalo velike poslove ali i upadalo u finansijske teškoće zbog nadolazeće ekonomske krize. Pored toga, Edisonove pristalice koristile su svaku priliku da umanje vrednost sistema naizmeničnih struja , predstavljajući javnosti ovaj sistem kao izuzetno opasan. Nekoliko javnih ekcesa, poput spaljivanja živih životinja na trgovima, kao i uvođenje električne stolice za izvršenje smrtne kazne, javno je rušilo reputaciju Teslinog izuma i Vestinghausove firme. Udruživanje Tomson-Hjustonovog društva sa Edisonovom kompanijom u jednu firmu koja je nazvana General Electric uticalo na to da Vestinhaus dobije ozbiljnu konkurenciju. Takvi odnosi sve više su uticali da se „rat struja“ nastavi.\nU ratu struja Tesla je koristio struje visokih frekvencija i visokog napona, naspurot tome što je Edison tvrdio da su naizmenične struje visokih frekvencija opasne po život. Da bi dokazao suprotno, Tesla je propuštao struju kroz svoje telo na javnim mestima i pokazao bezospasnost svog sistema.\nNakon predavanja po nazivom „Eksperimenti sa naizmeničnim strujama visoke frekvencije i njihova primena u veštačkom osvetljenju“ koje je Tesla održao 20. maja 1891. godine, na Kolumbija koledžu u Njujorku, Tesla je dobijao mnogobrojne počasti i laskave ponude koje je odbio. Ovo predavanje je bilo bitno, jer je u njemu Tesla razmatrao prirodu elektriciteta i izrazio je pretpostavku da je isti povezan sa molekularnim delovanjima. Izveo je ekspereimente koji su otkrili novi svet struja visokih frekvencija i visokih napona. Oktobra iste godine, a na predlog osam članova Udruženja elektroinženjera Velike Britanije, Tesla je postao inostrani član Udruženja, čiji je predsednik tada bio Vilijam Kruks. On ipak odlučuje da prihvati pozive Udruženja iz Velike Britanije i Francuskog društva za fiziku i odlučuje se za posetu Evropi 1892. godine.


Radovi na Ušću\nDatum kreiranja: subota, 14 oktobar 2017\nInicijativa "Ne da(vi)mo Beograd" je iznela zabrinjavajuće podatke o dešavanjima u vezi sa parkom Ušće na Novom Beogradu. Prema njihovim navodima reč je o "nelegalnim radovima" koje izvodi gradsko komunalno preduzeće, bez usvojenog plana detaljne regulacije, po projektu privatnog investitora (MPC Prioperties) u parku koji je pod posebnim režimom zaštite.\nInicijativa je zbog toga podnela prijavu Sekretarijatu za inspekcijske poslove Gradske uprave grada Beograda.\nU saopštenju inicijative se navodi da su prema važećim planovima i propisima, radovi na zelenim površinama parka, od Brankovog mosta do Hotela “Jugoslavija”, uslovljeni organizovanjem arhitektonsko-urbanističkog konkursa i izradom Plana detaljne regulacije.\nRadovi u parku “Ušće” izvode se po projektu arhitektonskog biroa “Gehl architects”, koji je donacija privatne kompanije “MPC Properties”. Uslovi i detalji pod kojima je ova donacija dogovorena skrivaju se od javnosti, zbog čega je inicijativa Ne da(vi)mo Beograd pokrenula i žalbeni postupak pred Poverenikom za informacije od javnog značaja. Ova kompanija je, navodi inicijativa, najavila skori početak radova na izgradnji druge kule pored tržnog centra Ušće, čijom je izgradnjom između 2007. i 2009. godine već značajno oštećen fond zelenila na prostoru ušća reke Save u Dunav.


Bogataš sa ulice razbesneo svet: Svaki dan zaradi i do 600 evra!\nU britanskom gradu Volverhemptonu, vlasti se trenutno bore sa najezdom lažnih beskućnika, od kojih jedan dnevno zaradi i do 500 funti (oko 640 evra) proseći novac!\nNa godišnjem nivou, ova cifra dostigne neverovatnih 130.000 funti, što je oko 12.000 funti manje od godišnje plate britanskog premijera Dejvida Kameruna, prenosu Telegraph.co.uk.\n"Naivni, dobrodušni građani rado udele koju funtu prosjacima, od kojih su mnogi prevaranti koji imaju svoju kuću, a novac uglavnom troše na alkohol", istakao je Stiv Evens, šef kancelarije uprave za okolinu grada i dodao da je uveren da po centru Volverhemptona uveliko "rade" profesionalni prosjaci i zarađuju neverovatne sume varajući ljude.\nIzuzev gradskih vlasti, zabrinuti su i pravi prosjaci, kojima je jedina nada milostinja svojih sugrađana, od koje jedva čekaju da kupe komad hleba.\n"Brine me će da ovakve vesti odvratiti ljude od davanja novca. Nekima od nas je zaista potreban novac, ne za alkohol, već da bismo imali šta da jedemo. Sramota je što nekoliko prevaranata daje lošu sliku o nama koji stvarno ništa nemamo", rekao je jedan od prosjaka.


Lutovac: Nismo iznenađeni najavom prevremenih izbora - Politika - Dnevni list Danas\nPočetna » Politika » Lutovac: Nismo iznenađeni najavom prevremenih izbora\nLutovac: Nismo iznenađeni najavom prevremenih izbora\nDemokratska stranka (DS) odavno je ukazivala na to da će Vlada Srbije koja se formira posle lažnih izbora biti privremena i da neće imati legitimitet, a najava prevremenih parlamentarnih izbora samo je to potvrdila, ocenio je danas predsednik DS Zoran Lutovac.\n1Piše: FoNet 22. oktobra 2020. 13.06\n„Pretpostavljam da su najavom prevremenih izbora iznenađeni samo protivnici bojkota koji su nas mesecima ubeđivali kako svojim neučestvovanjem na lažnim izborima omogućavamo Vučiću četiri godine sigurne i ničim ometane vlasti“, ukazao je Lutovac u pisanoj izjavi.\n„Skupština bez opozicije i Vlada bez legitimiteta nisu održivi na duži rok u zemlji koja pretenduje da jednog dana postane članica Evropske unije i jasno je da će Vučić prevremenim izborima pokušati da taj hendikep otkloni“, smatra lider DS.\nLutovac je istakao da je osnovno pitanje jeste da li će građani moći na tim prevremenim izborima da glasaju slobodno, bez pritisaka i ucena, da li će biti istinito i objektivno informisani, pre svega na RTS.\n„Mi smo davno izašli sa predlogom da se izbori razdvoje i već više puta objasnili zbog čega bi to bilo dobro za društvo i obnovu demokratije“, rekao je Lutovac.\n„Na prvim razgovorima o izbornim uslovima, pre više od godinu dana, izneo sam argumente koji idu u prilog takvom rešenju i drago mi je da su u međuvremenu još neki politički akteri prihvatili tu ideju“, zaključio je Lutovac.\nAleksandar Vučić, Demokratska stranka, DS, Izbori, Zoran LutovacBeograd\nLutovac: Gordana Čomić vodi politiku Aleksandra Vučića\n07. novembra 2020. u 12.01\nKao po obicaju opozicione stranke uveliko kasne.Na celu DS-a treba da dodje neko sposobniji i harizmaticniji ko ce u ovako kratkom vremenu pre najavljenih izbora povratiti ugled navedene stranke.Gospodin Lutovac je pokazao da se ne snalazi na celu navedene stranke i treba da ako mu je stalo kako uporno ponavlja,do stranke, podnese ostavku jer joj samo steti kao neadekvatan lider.Sto se tice gospodina Lecica bilo bi najpametnije da se vrati svom zanimanju i reklamiranju Comproste gde je pokazao da se bolje snalazi nego u politici, i da obojica podrze nekog ko ce biti pravi lider meni nekada drage stranke.


U cilju poticanja istraživanja i inovacija u Bosni i Hercegovini u području razvoja finansijskog sektora, Centralna banka Bosne i Hercegovine objavljuje seriju istraživačkih studija. Cilj nam je djelovati kao medij za širenje kvalitetnih istraživanja u području razvoja finansijskog sektora, organizovanjem, jednom godišnje, niza seminara na kojima će se predstaviti odabrana istraživanja, kao i objavljivanjem studija na web stranici Centralne banke Bosne i Hercegovine. Pozivaju se istraživači iz akademske zajednice i institucija iz Bosne i Hercegovine i inostranstva koje donose ekonomske politike da dostave prijedloge svojih radova.\nRadovi se dostavljaju isključivo na engleskom jeziku, kako bi se promovisao međunarodni karakter inicijative. Objavljeni radovi su kraći naučni radovi zaposlenika banke i vanjskih saradnika. Njihova svrha je akademska rasprava koja bi mogla služiti zainteresovanim institucijama kao osnov pri formulisanju ekonomskih politika ili za dalju doradu i objavu.\nSvi autori, čiji su radovi objavljeni u ovoj sekciji, dostavili su potpisanu izjavu kako su to originalno njihovi radovi te da nisu bili prethodno objavljivani. Autori radova su odgovorni za lektorisanje i redakturu, te Centralna banka Bosne i Hercegovine ne snosi nikakvu odgovornost za navedeno. Stavovi izneseni u objavljenim radovima su stavovi autora, te ne odražavaju stavove Centralne banke Bosne i Hercegovine. Svi radovi su na web stranici Centralne banke Bosne i Hercegovine objavljeni uz odobrenje autora.\nMacroeconomic Sustainability of Pension and Social Funds in Bosnia and Herzegovina, autor: Antonio Musa


Nadležni tvrde: "Održavanje Roštiljijade i dalje neizvesno" - Televizija Leskovac\nNadležni tvrde: „Održavanje Roštiljijade i dalje neizvesno“\nI dalje je neizvesno da li će se ovogodišnja Roštiljijada održati, rečeno je nakon sastanka u sedištu Jablaničkog upravnog okruga, kome su prisustvovali gradonačelnik Leskovca, predsednici opština Jablaničkog okruga i članovi Republičkog kriznog štaba na čelu sa Goranom Stamenkovićem, pomoćnikom u Ministarstvu zdravlja.\nKonačnu odluku o tome da li će ova gurmanska manifestacija biti realizovana doneće Krizni štab Republike Srbije.\nNa sastanku su razmatrane opcije o bezbednom načinu organizovanja ove gurmanske manifestacije. Pomno će se pratiti epidemiološka situacija u Jablaničkom okrugu, a biće pojačan nadzor i kontrola poštovanja propisanih mera za suzbijanje širenja koronavirusa.\nGradonačelnik Goran Cvetanović reko je da su pripreme za ovogodišnju Roštiljijadu u toku, ali da će se svaka odluka Kriznog štaba Republike Srbije ispoštovati.\nPodsetimo, plan je da se Roštiljijada ove godine održi u periodu od 23. do 29. avgusta.\nTags: korona, kovid 19, Leskovac, PANORAMA, roštiljijada 2021, TOL\nAzirović „Prva truba Guče“ nastupio u rodnom Bojniku


Nastavlja se saslušanje, šta čeka Novaka? – Sportklub – BGD Novine\nNastavlja se saslušanje,…\nNastavlja se saslušanje, šta čeka Novaka? – Sportklub\nU noći između subote i nedelje po srednjoevropskom vremenu pred Saveznim sudom Australije održava se suđenje najboljem teniseru sveta Novaku Đokoviću. Ishod sudskog procesa odrediće da li će Srbin morati da bude deportovan i biti prinuđen da propusti Australijen open, ili će, ukoliko Sud donese odluku u njegovu korist, u ponedeljak nastupiti u prvom kolu prvog grend slema sezone.\nSuđenje počinje u noći između subote i nedelje po srednjoevropskom vremenu. Tok suđenja moći ćete da pratite u tekstualnoj formi na sajtu Sport kluba.\nUslišena je molba Đokovićevog pravnog tima – nejgov slučaj će se voditi pred tročlanim većem. Suđenje pred Federalnim sudom Australije vodiće vrhovni sudija Džejms Alsop, kao i sudije Entoni Besanko i Dejvid O’Kalahan.\nĐoković je početak suđenja dočekao u pritvoru u hotelu za imigrante u kojem je čekao i prvo suđenje, kada mu je sudija Entoni Keli bio naklonjen i presudio u njegovu korist, istakavši da je njegovo medicinsko izuzeće validan razlog da mu bude dozvoljen boravak u Australiji. Međutim, u međuvremenu je ministar za imigracije u Vladi Australije Aleks Hok doneo odluku prema kojoj mu je viza, uprkos prvobitnoj presudi, ukinuta, pa su se Đokovićevi advokati žalili. Posle novog saslušanja pred sudijom Kelijem, Đokovićev proces prebačen je na Savezni sud Australije.\nSuđenje Novaku Đokoviću možete uživo pratiti NA OVOM LINKU.\nPodnesci Đokovićevih advokata su sada javni, kada je suđenje počelo. Oni navode da ministar nije uspeo da sagleda\nposledice ukidanja vize Novaku Đokoviću, da nije objasnio zbog čega bi Đokovićevo prisustvo na AO bilo rizično, kao i da je zaključak ministra Aleksa Hoka o Đokovićevom stavu o vakcinaciji „nerazuman“.\nU prvom delu izlaganja Đokovićevi advokati iznose kritike na račun odluke ministra da ukine vizu srpskom teniseru usled toga što “podstiče antivakserski sentiment” pozivajući se na brojne navode medija, kao i na neretko nekorektno izveštavanje o osvajaču 20 GS titula. Pravni zastupnici Novaka Đokovića govore da ne postoje dokazi da su stavovi njihovog klijenta imali uticaja na povećanje broja antivaksera. Kao jedini dokaz toj tvrdnji navode jedan izveštaj BBC o tome da su u Australiji posle odluke da se Đokoviću ukine viza antivakserski pokreti pojačali svoju aktivnost.\nPravi zastupnik srpskog tenisera nastavlja da kritikuje izlaganje ministra Hoka u kojem je obrazložio zbog čega je ukinuta viza i na mnogo načina objašnjava da je bojazan ministra zbog širenja “antivakserskog sentimenta” sve samo ne proizvod Đokovićevog nastupa na AO. Takođe, Vud objašnjava kako bi od svih odluka ona koja bi najviše dovela do takvih posledica bila deportacija srpskog tenisera.\n“Optuženi ima istoriju odbijanja da prati smernice zdravstvenih vlasti. Čak i kada je bio zaražen, kada je znao da je zarazan, on je skidao masku. To je javno poznato. Sportisti na najvišem nivou bi trebalo da promovišu vrednosti koje propisuju zdravstvene vlasti.”\nIt’s possible, given they’ve gone straight to a full bench, that we might get a decsion today and full reasons later.\n“Država ne može dozvoliti da bude žrtva boravka osobe na svojoj teritoriji iz straha od toga šta bi se moglo dogoditi ako tu osobu ukloni”, rekao je Lojd.\nJapanac sa 49 godina “leti” 143 metra (VIDEO) – Sportklub\n3 iconic haljine koje je Adele nosila u spotu za hit singl “Oh My God” – WANNABE MAGAZINE


AKS zabrinuta zbog informacija da banke tuže advokate zbog troškova kredita – DnevniZurnal\nby admin 17/11/2021, 13:17 1.7k Views\nAdvokatska komora Srbije izrazila je zabrinutost zbog informacija da su banke počele da tuže advokate za naknadu štete koja je navodno bankama naneta tužbama građana zbog naplate troškova obrade kredita.\nKomora je u saopštenju ocenila da je imajući u vidu da su prvostepene presude donete u korist građana, na osnovu kojih je mogla da se traži naplata jer je reč o sporovima male vrednosti, jasno da takvo postupanje banaka predstavlja nastavak politike zastrašivanja građana i advokata i nedopuštenog uticaja na njihov rad, kako bi se odustalo od sporova protiv banaka.\nU saopštenju se ističe da AKS neće odustati od borbe za pravnu sigurnost koja je narušena dopunama stava Vrhovnog kasacionog suda, niti od borbe za samostalno i nezavisno bavljenje advokaturom bez pritisaka i ucena.\nDodaje se da će AKS na sednici Upravnog odbora u subotu odlučiti o daljim koracima u cilju uspostavljanja pravne sigurnosti i jednakosti građana pred zakonom.\n„Advokatura očekuje od banaka kao druge strane u sporu, kao i njihovog udruženja, da prestanu sa vršenjem pritisaka na građane i advokate koji ih zastupaju, jer će u protivnom izazvati recipročne mere koje mogu naneti štetu svima“, poručeno je u saopštenju AKS.


Novi Star Wars The Last Jedi trailer stiže vrlo uskoro\nSvi znakovi upućuju na isto\nUpdated petak 06 10 2017 14:01:57\nPosted petak 06 10 2017 14:00:00\nStar Wars fanovi, upišite u kalendar 9. oktobar, pošto se čini da ćemo tada imati priliku da vidimo najnoviji trailer za The Last Jedi.\nIako za sada nema zvaničnih informacija, nekoliko stvari nam daju razloga da poverujemo da je upravo ovo dan kada je Lucasfilm odlučio da nam pokaže novi trailer za jedan od najiščekivanijih filmova ove godine.\nZa početak, krenimo od fan sajta Starwarsnews.net, koji je potvrdio sa svojim 'dugogodišnjim proverenim izvorom' da će trailer debitovati u toku Monday night football eventa u Americi. Ovo se poklapa sa Reddit korisnika koji tvrdi da ima potvrdu od AMC bioskopa. Inače, tog dana će početi pretprodaja karata za The Last Jedi.\nJoš jedan prilično jak dokaz da ćemo videti trailer sledećeg ponedeljka, je i tweet koji je došao od Mark Hamilla, koji je fanovima napisao "gledajte Monday Night Football 9. oktobra – bez nekog skrivenog razloga". Hamill je zatim taj tweet izbrisao, rekavši da se radi o internoj NFL šali (kako da ne Mark).\nAko se glasine ispostave kao tačne, to neće biti prvi puta da je Star Wars trailer debitovao u ovom terminu, pošto se isto dogodilo i sa Force Awakens trailerom, koji je premijerno prikazan 2015. godine.\nZa više o The Last Jedi, bacite pogled na ove veoma realistične Hasbo figurice, kao i character promo fotke koje su objavljene prošlog meseca.


Pronađena bomba na pruzi u Zalugu - PPmedia\nPronađena bomba na pruzi u Zalugu\nPosted on\t7 јануара, 2018 7:57 pm by adminpp033\nNa pruzi Beograd-Bar u popodnevnim satima je obustavljen saobraćaj zbog ručne bombe koja je pronađena pored pruge u naselju Zalug, nedaleko od Prijepolja. Ručna protivpešadijska defanzivna bomba pronađena pored pruge. Iz Ministarstvsva unutrašnjih poslova oglasili su se saopštenjem u kojem kažu da nema opasnosti po bezbednos ljudi.\nMinistarstvo unutrašnjih poslova obaveštava javnost da je kod Prijepolja, pored šina na pruzi Beograd – Bar, pronađena ručna bomba. Ističemo da je netačna informacija koja se pojavila u medijima da je bomba žicom vezana za šine. Saobraćaj na ovoj železničkoj deonici je obustavljen, u toku je uviđaj i očekuje se dolazak kontradiverzione ekipe koje će ukloniti ručnu bombu. Ministarstvo ističe da nema nikakve opasnosti po ljude i objekte, kaže se u saopštenju MUP-a.\nOglasili su se saopštenjem za javnost i iz Infrastrukture železnica Srbije.\nŽeleznički saobraćaj na deonici barske pruge između Bistrice i Prijepolja u prekidu je danas, 7. januara 2018. godine, od 15.38 sati, nakon što je čuvar pruge železničke kompanije „Infrastruktura železnice Srbije“ prilikom obilaska terena u mestu Zalug između šina uočio ručnu bombu M-75.\nRukovodstvo i stručne službe „Infrastrukture železnice Srbije“ o ovome su odmah obavestile MUP. Specijalizovane jedinice MUP-a u izuzetno kratkom roku izašle su na lice mesta i preduzele sve potrebne bezbedonosne mere.\nPutnički voz broj 431, koji je iz Bistrice saobraćao ka Prijepolju, sa oko 45 putnika, odmah je zaustavljen, a zatim vraćen u železničku stanicu Bistrica. Železnička kompanija „Srbija Voz“ organizovala je prevoz putnika iz ovog voza autobusima iz Bistrice do Bijelog Polja\nŽeleznički saobraćaj na ovoj deonici barske pruge biće obustavljen, sve dok specijalizovane stručne službe MUP-a ne završe svoj posao, , ističu iz Infrastrukture železnica Srbije.\nOznake: bomba na pruzi u Prijepolju, vesti prijepolje


ZLATIBOR među najposećenijim DESTINACIJAMA SRBIJE - UžiceMedia\nNaslovna Turizam ZLATIBOR među najposećenijim DESTINACIJAMA SRBIJE\nZLATIBOR među najposećenijim DESTINACIJAMA SRBIJE\nSrbiju posetilo 1,9 miliona turista, domaći najviše boravili na Zlatiboru, Kopaoniku, Vrnjačkoj i Sokobanji, stranci u Beogradu.\nNajviše turista dolazi iz BiH, Crne Gore, Turske, Rumunije.\nDomaći gosti najviše su boravili u planinskim mestima (37 odsto) – kao što su Zlatibor, Kopaonik – zatim slede banjska mesta (36 odsto) – kao što su Vrnjačka Banja, Sokobanja, dok su inostrani gosti najviše boravili u Beogradu (53 procenata), a zatim slede ostala turistička\nmesta (17 odsto).\nOd inostranih zemalja, najveći broj noćenja u tom periodu ostvarili su turisti iz Bosne i Hercegovine (140.040 noćenja), što je šest odsto više u poređenju sa prošlom godinom, zatim slede turisti iz Crne Gore, Turske, Rumunije, Bugarske, Nemačke.\nPrethodni tekstSLOBODAN STANIĆ DŽINGI Čestit čovek i iskren i sjajan slikar\nSledeći tekstSIROGOJNO Izložba fotografija POVRATAK KORENIMA\nMAJSTORI FOTOGRAFIJE iz Srbije i Makedonije na FOTO-susretu ZLATIBOR 2018 Biće...


apple iphone 12 obara rekorde u prodaji - mobilni magazin, vesti i informacije o mobilnim telefonima\nNapominjemo da se radi o statistici koja se odnosi na jun, dakle do lansiranja sledeće generacije, ali i kasnije, situacija bi se još mogla promeniti.\nPrema ovom izveštaju, najpopularniji model serije 12 je iPhone 12 Pro Max, koji je najveći i najskuplji model, budući da u ukupnoj količini isporučenih modela učestvuje sa visokih 29%. Poređenja radi, iPhone 11 Pro Max je učestvovao sa 25%.\nIsto tako, u aprilu, dakle samo sedam meseci nakon lansiranja, iPhone 12 modeli su prodati u 100 miliona primeraka, dok je recimo iPhone-u 11 za taj rezultat trebalo dva meseca više.\nNapominjemo kako su ovo nezvanični rezultati nezavisne istraživačke kuće, a ne službeni Apple-ovi, budući da Apple nikad ne objavljuje koliko je tačno kojeg modela prodato.


Izvještaj zasnovan na analizi sadržaja medija u BiH – INFORMATIVNO POKRIVANJE AKTIVITETA NVO SEKTORA, ŽENSKIH PRAVA I ROMSKE PROBLEMATIKE – Medijske inicijative\nOd 8. januara do 28. januara 2019. izveden je monitoring ključnih informativnih mainstream medija o tome kako izvještavaju o aktivnostima nevladinog sektora, ženskim pravima i romskim pitanjima. Rezultati monitoringa su namijenjeni Romskom portalu UDAR za tematski i novinarski pristup (uglove) kao i drugim medijima te stručnoj javnosti koja prati ovu problematiku.\nMediji koji su analizirani:\nRTRS, centralni Dnevnik u 19.30\nFTV, centralni Dnevnik u 19.30\nBHT, centralni Dnevnik u 19.00\nDnevni Avaz, online izdanje\nKlix, rubrika Vijesti u kojoj se nalaze podkategorije – BiH, Regija, Svijet, Crna hronika, EU integracije, Humanitarne akcije, Lokalne vijesti\nNezavisne novine, online izdanje\nMetoda je bila analiza sadržaja medija, kvalitativno i kvantitativno. Za statistički pristup online mediji su praćeni kroz 12, a dnevnici TV servisa 10 varijabli\nGeneralni zaključak je da romska problematika i tematika ženskih prava i ženskog aktiviteta gotovo da nije prisutna u monitorisanim medijima. Aktivitet NVO sektora je nešto više prisutan i zasniva se na selektivnom izvještavanju o dnevnim događajima (aktivnostima NVO sektora) te, posebno u medijima iz Sarajeva, na konsultovanju pojedinaca iz NVO sektora radi komentara i obrazloženja aktuelnih društveno-političkih zbivanja (i to selektivno).\nIzvjestavanje o NVO, zenskoj i romskoj tematici\nPosted on 10 Aprila, 2019 by mediaplaninstitutPosted in Istraživanja i analize, Naslovna\nPrethodna Previous post: Istraživački izvještaj ELEMENTI KORUPCIJE NA LOKALNOM NIVOU I MOGUĆNOSTI PREVENCIJE\nSljedeća Next post: Radni alati mobilnih novinara: kvalitetna oprema


Boškovići dobili novi most | Kolubarske\nMost za Boškoviće (foto: Đorđe Đoković)\nNa mostu za Boškoviće (Foto: Đorđe Đoković)\nMost na Obnici u naselju Boškovići je za meštane više od povezivanja dve obale. “Kad nešto imate, vi mislite da to nije nešto i da nemate puno. Ali kad to izgubite, vi shvatite koliko je veliko bilo to što ste imali”, kaže meštanin Veroljub Bošković. Opisuje da je ovo vreme od godinu i po dana bez mosta bilo teško, jer nisu mogli da dovezu repromaterijal, odvezu robu i mleko na pijac, svakodnevno su obilazili po nekoliko kilometara, što im je pravilo dodatne finansijske troškove. "Sada nam je život normalan", zaključuje Bošković.\nDirektor Gradske direkcije Dragan Jeremić je objasnio da je preostalo još da se uradi podloga i asfaltira prilazni put za most, koji je dugačak 22 metra. „Ovo je peti most koji smo završili u ovoj godini, preostala su još dva, most u naselju Veselinovići i u Goloj glavi, koji bi trebalo da budu završeni do kraja godine. Preostaje nam još izgradnja mosta na Đedinoj brani, za te radove će ovih dana biti raspisan tender, tako da sve što je trebalo da se obnovi biće i završeno za tri do četiri meseca”, najavio je Dragan Jeremić.\nGradonačelnik Valjeva Stanko Terzić je podsetio da je izgradnja mosta počela pre šest meseci, a odlučeno je da se sredstvima Fonda dijaspora za maticu gradi upravo ovaj most jer naselje Boškovići ima 59 domaćinstava sa 200 žitelja, među kojima je veliki broj dece i mladih.\n„Izgradnjom ovog mosta njima će biti olakšano svakodnevno funkcionisanje, biće im daleko jednostavnije i bolje, nego što je bilo kada je most zbog poplave bio srušen i kada su morali da se snalaze kako da pređu reku”, kaže gradonačelnik uz zahvalnost Fondu dijaspora za maticu, koji je finansirao izgradnju mosta.\nKod mosta za Boškoviće (Foto: Đorđe Đoković)\nGradonačelnik Terzić najavio je danas, kao glavne zadatke, da će u narednom periodu realizovati zajednički projekat sa JP “Srbijavode” oko kompletne regulacije korita reke Kolubare, kao i sanaciju korita Jablanice i Obnice, što će doprineti da Valjevo bude zaštićeno od poplava. “Naš drugi problem su klizišta i videćemo kako ćemo zatvoriti finansijsku konstrukciju za te poslove. Grad Valjevo je u ovoj godini izdvojio značajna sredstva za klizišta, to ćemo učiniti i naredne godine, ali sami nećemo moći i biće nam potrebna pomoć šire društvene zajednice”, rekao je gradonačelnik Stanko Terzić, uz obećanje da će sledeće godine intenzivno raditi na rešavanju problema klizišta.\nMost na Obnici u naselju Boškovići je jedan od deset mostova koje je Fond dijaspora za maticu finansirao i koje je srpsko rasejanje darivalo srpskoj matici. U ovoj godini sredstvima dijaspore sagrađen je i most u Koceljevi.\nŽivadin Jovanović (Foto: Đorđe Đoković)\n“Pored izgradnje mostova, Fond je u ovoj godini izdvojio preko milion evra za projekate radi otklanjanja posledica katastrofalnih poplava, ne samo u Srbiji nego, i u Republici Srpskoj. Ove godine Fond je obnovio 22 doma u Obrenovcu u ukupnoj vrednosti od 12 miliona dinara, obnovljene su dve škole u Paraćinu i jedan u Osečini, izgrađena su dva obdaništa u Paraćinu i Kladovu. Fond je izgradio veliki broj ulica u poplavljenim područjima, u Krupnju bolnicu, a i u obnovu mnogih drugih objekata od javnog značaja“, rekao jedirektor Fonda dijaspora za maticu Živadin Jovanović.\n“Ako ičega ima što simbolizuje ulogu i odnos srpskog rasejanja prema matici to su mostovi. Oni povezuju ljude u Srbiji, ali mostovi povezuju naše ljude u matici i u rasejanju”, rekao je Živadin Jovanović danas na otvaranji mosta na Obnici u naselju Boškovići, kome su prisustvovali i Dragutin Brčin, član Uprave Fonda dijaspora za maticu i Stanislav Gašparovski, član Saveta Fonda.\nUoči sednice Komisije za planove 1. jula Pre 3 sati 5 minuta\nBez kraja Pre 22 minuta\nOdlučili odbornici Skupštine opštine Pre 21 sati 39 minuta


REAGOVALA DOKTORKA KISIĆ: Evo šta je rekla na tvrdnje da je korona u Srbiji jača nego u Italiji | Novosti.RS\nOna je rekla na RTS-u da je smanjenje broja zaraženih logičan sled događaja pošto je primetno da se građani sada više pridržavaju propisanih mera.\nPrema njenim rečima, više od 150 različitih kompanija pokušava da napravi vakcinu, koja je "nešto što je najtraženije na čitavom svetskom tržištu".\nSrbija se, kako je rekla, od samog početka uključila u proces i vodi intenzivne komunikacije sa najeminentnijim proizvođačima.\nKON JE UPOZORIO: Biće veoma loše ako budemo imali 1 zaraženog na 1.000 stanovnika, a mi smo sve bliže toj brojci\n16. 07. 2020. u 19:29\nISTRAŽIVANjE U NEMAČKOJ: Većina Nemaca bi i posle pandemije da radi od kuće\n16. 07. 2020. u 18:09 >> 18:16\n- I Srbija je uložila dva miliona evra u istraživanja, intenzivni pregovori se vode sa određenim firmama, to nas svrstava u red zemalja koje će među prvima imati vakcinu kad bude na tržištu. Postoje određene vakcine koje su u trećoj fazi kliničkog ispitivanja, ako bude pre svega bezbedna i efektivna, onda ćemo biti jedna od zemalja koje su prve u redu za vakcinu jer od početka aktivno učestvujemo u svemu tome - naglasila je.\nKomentarišući izjavu predsednika italijanske regije Veneto da je virus u Srbiji jači nego drugde, Darija Kisić Tepavčević kaže da takva vrsta izjava nije zasnovana ni na kakvim naučnim dokazima.\n- Nije nepoznanica da se virus u izvesnoj meri menja svaki put kad se replicira ali većina tih mutacija nema nikakvog značaja. Donošenje zaključaka na osnovu serije slučaja nije prihvatljivo u medicini i mora da se radi opsežnije istraživanje - navodi ona.\nKisić je rekla da nije reč o zvaničnim istraživanjima sa naučnom metodologijom.\nKorona virus Darija Kisić Tepavčević virus korona KOVID 19 vakcina protiv virusa korona\nKAD završi treća faza ispitivanja ruske vakcine protiv kovida-19 u kojoj će učestvovati 40 hiljada dobrovoljaca na red dolaze mlađi od 18 i stariji od 60 godina\nSVE JE SPREMNO, LAŽU, NEDAJU!\nO jacini govori broj mrtvih.


RTS :: Rahoj ne ide u Sofiju, umesto njega ambasador pri EU\nPolitika Rahoj ne ide u Sofiju, umesto njega ambasador pri EU\nutorak, 15. maj 2018, 14:05 -> 14:17\nSavet EU najavio je da sada i zvanično na spisku učesnika samita EU - Zapadni Balkan u Sofiji neće biti španski premijer Marijano Rahoj, čija se zemlja protivi prisustvu delegacije Kosova na tom skupu, a "Tanjug" saznaje da će Španiju najverovatnije predstavljati njihov ambasador pri Uniji.\nUz opasku da je Kosovo u zvaničnim dokumentima EU predstavljeno odrednicom koja ne prejudicira poziciju Unije u odnosi na status već se poziva na Rezoluciju UN i mišljenje Međunarodnog suda pravde, u Evropskom savetu podsećaju da će se 17. maja u Sofiji, prvi put posle 15 godina, EU sastati s partnerima sa Zapadnog Balkana u formatu samita.\nSamitu će, naime, pored šefova država i vlada zemalja članica i najviših zvaničnika EU prisustvovati i lideri sa Zapadnog Balkna - Edi Rama, Duško Marković, Aleksandar Vučić, Hašim Tači, Bakir Izetbegović i Zoran Zaev.\n"Ovaj samit pokazuje želju da se EU ponovo angažuje u regionu posle previše duge pauze", preneo je izvor iz Evropskog saveta.\nU Briselu se navodi da će se 17. maja u Sofiji još jednom potvrditi "evropska perspektiva Zapadnog Balkna", a da će fokus biti na pitanjima od zajedničkog interesa kao što su povezanost unutar regiona i regiona sa EU i to u mnogim deminzijama od infrastrukture do ljudskih kontakata.\n"Jasno je da je EU za region nada i jedini pouzdan partner koji ne igra geopolitički šah već je istinski zainteresovan za prosperitet regiona i dobrobit građana", izjavio je viši EU zvaničnik.\nU Savetu ponavljaju da ovo neće biti samit o proširenju i dodaju da će se o tome govoriti u junu kada se očekuju zaključci Saveta EU i Evropskog saveta o regionu.\nNa opasku medija da samit u Sofiji neće imati jaku i jasnu poruku kakvu je imao onaj pre 15. godina održan u Solunu, kada je pokazano jedinstvo zemalja članica i obećana perspektiva članstva zemljama Zapadnog Balkna, u Evropskom savetu kažu će se deklaracija samita u Sofiji pozvati na odluke Soluskog samita.\n"Spremili smo deklaraciju koju je podržalo svih 28 država članica EU i to je formula koja odražava jedinstvo. Što se tiče učesnika svi će biti predstavljeni. Od starta je bilo jasno da zbog pozicije Španije prema statusu Kosova premijer Rahoj nije želeo da učestvuje. Španija će biti predstavljena na diplomatskom nivou", poručeno je u Evropskom savetu.\nKako Tanjug saznaje iz izvora EU u Briselu, na samitu u Sofiji Španiju neće predstavljati ni premijer ni bilo ko od ministara vlade u Madridu, već najverovatnije ambasador Španije pri Uniji.\nU Evropskom savetu kažu da je zbog činjenice da pet zemlja EU nije priznalo nezavisnost Kosova, ali i nekih partnera sa Zapadnog Balkana, pravi izazov bio naći format koji će odražavati jedinstvo na samitu.\n"Evropska perspektiva za Zapadni Balkan i dalje nastavlja da bude opredeljenje EU i strateški izbor Zapadnog Balkan", kontatuju u Evropskom savetu.\nPred samit u Sofiji u Briselu naglašavaju da u regionu Zapadnog Balkana ima pozitivnih promena, ali i tenzija, pri čemi se na prvom mestu misli na "unutrašnje probleme BiH i odnos Srbije i Kosova".\nIstovremeno, napominje se da je "evropska perspektiva faktor koji daje nadu da će se svi ti problemi rešiti".\n"Ipak nije sve u rukama EU ni Junkera, Tuska, Federike Mogerini ili lidera zemalja članica Unije. U rukama političkih lidera zemlja regiona Zapadnog Balkana jeste da reše ta pitanja, a mi smo tu da im pomognemo u tom procesu", poručeno je iz EU pred samit u Sofiji.\nU Savetu su već najavili novu dinamiku sastanaka EU lidera i partnera sa Zapadnog Balkna tako da će se sledeći samiti održati 2020. godine tokom predsedavanja Hrvatske.


Europol u velikoj akciji protiv trgovine drogom\nIzvor: Radio Televizija Vojvodine, 11.Okt.2019, 14:32 (ažurirano 02.Apr.2020.)\nEuropol je koordinirao između 16. i 20. septembra operaciju velikog obima Dani zajedničke akcije 2019. koja je bila usmerena na trgovce drogom širom Evrope, trgovinu ljudima, krijumčarenje migranata, falsifikovaje dokumenata, nanošenje štete okolini u kojoj su učestvovale policije država članice EU, saopštio je Europol.\nZajednički napori 16 država članica, predvođenih poljskim Centralnim istražnim >> Pročitaj celu vest na sajtu Radio Televizija Vojvodine << biroom, bili su usmereni na trgovce drogom širom Evrope.\nTe akcije nanele su značajan udarac mrežama trgovaca drogom i rezultirale su zaplenom 85 miliona evra vredne droge s nelegalnog tržišta.\nTakođe je zaplenjeno 11,3 tona sirovina čime je prekinuta proizvodnja amfetamina.\nU zavisnosti od metoda proizvodnje, ta količina sirovih materija bila je dovoljna za proizvodnju 6,3 tona amfetamina, vrednih skoro 63 miliona evra na evropskom tržištu.\nZaplenjene su i droge vredne 85 miliona evra, što predstavlja ozbiljan udarac evropskom tržištu droge.\nOstale velike zaplene uključuju 1.300 kilograma kokaina, 22 kilograma i 107 biljki kanabisa, 19.601 tabletu ekstazija, 10,63 kilograma amfetamina i šest kilograma MDMA.\nUkupni rezultati akcija protiv trgovine ljudima i krijumčarenja migranata su 411 hapšenja, identifikaciju 54 potencijalne žrtve trgovine ljudima, zaplenu 1,1 milion cigareta i 223 kilograma duhana, 166 životinjskih primeraka, 2.472 kilograma nelegalnog ulova ribe, saopšteno je u petak iz Europola, prenose agencije.\nRadio Televizija Vojvodine: Evropol: Oduzeta droga vredna 85 miliona evra\nRadio Televizija Vojvodine: Evropol: Uhapšeno 5 osoba, oduzeto pola tone kokaina\nVečernje novosti: U velikoj policijskoj akciji uhapšeno 411 osoba, zaplenjena droga vredna 85 miliona evra (FOTO)\nRadio 021: Evropol: Oduzeta droga vredna 85 miliona evra


NOVE KAZNE ZA BAHATE VOZAČE,KAZNE 25. 000 DINARA - Valjevo na dlanu\nHomeRegionNOVE KAZNE ZA BAHATE VOZAČE,KAZNE 25. 000 DINARA\nNOVE KAZNE ZA BAHATE VOZAČE,KAZNE 25. 000 DINARA\nFoto : valjevonadlanu.rs\nVeće novčane kazne ubuduće će biti rezervisane za vozače koji u roku od osam dana ne dostave podatke o korisniku vozila u onim situacijama kada usled nepropisnog parkiranja počinilac prekršaja nije zatečen u vozilu.\n„Imajući u vidu da je jedan od ciljeva grada uvođenje reda na javnim parkiralištima, kao i procesuiranje najneodgovornijih, koji na sve načine pokušavaju da izbegnu sancionisanje za učinjene prekršaje. Ova odluka se odnosi na situacije kada vlasnik vozila ne dostavi podatke o identitetu lica kome je omogućeno upravljanje vozilom i dokaz na osnovu kojeg se može utvrditi na nesporan način ko je vozio u određeno vreme“, navodi se u odluci.\nDosadašnja praksa je pokazala da kada počinilac prekršaja nije zatečen na licu mesta veliki procenat vlasnika, u propisanom roku od osam dana ne dostavi potpune i tačke podatke o osobi koja je upravljala, u cilju izdavanja prekršajnog naloga, a veliki broj ni ne plati.\n„Tako se sa istekom roka, vlasniku vozila izdaje prekršajni nalog za nedostavljanje podataka u visini novčane kazne, koja je predviđena za nepropisno parkiranje, a samim tim, vozaču omogućava prolongiranje sankcionisanja prekršaja“, navodi se u odluci.\nBudite bolje informisani od drugih pratite PORTAL – VALJEVO NA DLANU\nMUŠKARCU POLOMILI K


Slovenija želi da zemlje Zapadnog Balkana što pre uđu u EU – Televizija srpske dijaspore\nSlovenija želi da Zapadni Balkan što pre pristupi Evropskoj uniji, izjavio je danas ambasador Slovenije u Srbiji, Damjan Bergant i izrazio očekivanje da će predstojeći Samit EU – Zapadni Balkan, na Brdu kod Kranja, biti ”korak ka tom cilju”.\n”Pozicija Slovenije je jasna, želimo da se Zapadni Balkan što pre integriše u EU, jer smo susedi sa tim zemljama i imamo bliske političke, ekonomske i kulturne veze”, rekao je ambasador Slovenije, koja predsedava Savetom EU, na konferenciji ‘Zaokružena Evropa’, u organizaciji Centra za evropske politike (CEP).”\nOn je rekao da je nekoliko razloga zbog kojih Zapadni Balkan treba da postane deo evropske porodice, počev od toga da, kako kaže, taj region geografski pripada evropskom kontinentu.\n”Ako EU ne pokaže posebno interesovanje za tu teritoriju, to će učiniti neko drugi”, rekao je ambasador.\nKako kaže, drugi razlog je politički i odnosi se na izgradnju demokratije, vladavinu prava, borbu protiv organizovanog kriminala i druge izazove.\n”Tu je i ekonomski razlog, jer Zapadni Balkan predstavlja važno tržište. Četvrti razlog je bezbednosni, jer integracija regiona u EU znači sigurniju Evropu i savet”, rekao je Begant.\nNaveo je da je Slovenija pripremila ”snažne” prioritete za svoje predsedavanje, a jedan od njih je, kaže, debata o budućnosti Evrope u okviru konferencije koja obuhvata ne samo države članice, već i zemlje kandidate.\n”To je veoma važno, jer svi živimo u istom svetu, svi živimo u Evropi i zato je važno da zajedno diskutujemo o tim pitanjima. Neke od prioriteta smo već implementirali na samitu na Bledu, gde smo otvorili debatu o budućnosti Evrope zajedno sa liderima Zapadnog Balkana”, istakao je Bergant.\nDodao je da su različita mišljenja i viđenja o zaokruženoj Evropi, ali da treba diskutovati i pokušati da se pronađe šta je dobro za sve u ekonomskom, političkom, kulturnom i drugim aspektima.\n”Živimo u ‘krhkom’ svetu, suočeni sa velikom krizom. Potrebno je da radimo zajedno kako bi se izborili sa finansijskom, ekonomskom, migrantskom i kovid krizom. Zato trebamo da razmišljamo o zajedničkoj budućnosti EU i Zapadnog Balkana”, zaključio je ambasador.\nda sve zemljeslovenijašto pre uđuu Evropsku unijuZapadnog Balkanaželi\nDejan Majstorović je najbolji basketaš sveta\nIvan Tasovac sahranjen u Aleji zaslužnih građana


Tumačenje asteroida u natalnoj karti\nTumačenje položaja asteroida u natalnoj karti može da otvori vrata brojnih novih mogućnosti za efikasnije prevazilaženje mnogih životnih problema. Položaj najznačajnijih asteroida u astrološkim kućama "zaduženim" za ljubavnu i poslovnu sferu života otkriva nove stvari o vama i o vašim brojnim životnim šansama za postizanje većeg uspeha na poslovnom i ljubavnom planu.\nVESTA U DRUGOJ KUĆI\nKada je Vesta u natalnoj karti pozicionirana u drugoj kući osoba bi trebalo da poseduje čvršću volju i da bude u dovoljnoj meri motivisana za rad jer ovaj položaj Veste može biti znak da će se osobi dosta puta tokom života pružati nove šanse i nove mogućnosti za poboljšanje zarade i za unapredjenje poslovno-finansijskog statusa ali da osoba, zbog povremene nedovoljne motivisanosti za rad i zbog neadekvatnog angažovanja kada je u pitanju kvalitetno ispunjavanje poslovnih obaveza, može više puta tokom života propustiti neke izvanredne prilike na poslovnom planu.\nVESTA U ŠESTOJ KUĆI\nPoložaj Veste u šestoj kući u natalnoj karti podstiče lakše ostvarenje bolje stabilnosti na poslovno-finansijskom planu kod onih osoba koje su spremne da ostanu verne svojim principima, koje umeju da budu dovoljno strpljive i koje veruju da se upornost na kraju može isplatiti. Ovako pozicionirana Vesta u natalnoj karti potpomaže ostvarenje bolje poslovne satisfakcije u smislu češćih stvaranja povoljnih okolnosti tokom života koje bi mogle dovesti do učvršćenja nekih već stečenih pozicija na poslovnom planu.\nVESTA U DESETOJ KUĆI\nKada se Vesta nalazi u desetoj kući u natalnoj karti to ukazuje na naglašene mogućnosti za postepeno jačanje ugleda i za poboljšanje položaja na poslovno-finansijskom planu. Uz adekvatno prezentovanje praktičnih sposobnosti osobe, ova pozicija Veste potpomaže bolje iskorišćenje brojnih šansi za učvršćenje nekih poslovnih veza i kontakata, a ovaj položaj Veste može uticati i na javljanje novih životnih šansi za pozitivne promene na ovom životnom planu.\nJUNO U PETOJ KUĆI\nJuno (Junona) u petoj kući natalne karte ukazuje na naglašenu potrebu za kreativnim izražavanjem mišljenja i stavova pa ovakva pozicija Junone može pružati mnoge povoljnosti umetnički nastrojenim osobama koje svoju kreativnu sposobnost tokom života mogu upotrebiti i u praktične svrhe za ostvarenje realne finansijske koristi. Položaj Junone u petoj kući ukazuje i na to da drugim ljudima može predstavljati pravo zadovoljstvo da borave u društvu ove osobe jer Junona u ovom položaju kod osobe podstiče veći optimizam, šarm i ljubaznost. Takođe, Junona u petoj kući može uticati vrlo povoljno i za ostvarenje potomstva kod ove osobe.\nJUNO U SEDMOJ KUĆI\nKada se Juno (Junona) nalazi u sedmoj kući natalne karte to daje snažne indicije za mogućnost lakšeg ostvarenja punog potencijala na polju ljubavi a posebno kada je u pitanju polje braka. Juno u sedmoj kući u natalnoj karti ukazuje na naglašene mogućnosti za ostvarenje dublje emotivne povezanosti u ljubavnom odnosu sa voljenom osobom tako da ova osoba poseduje naglašen potencijal za ostvarenje vrlo srećnog braka. Juno u ovom položaju otvara mogućnosti i za sticanje brojnih novih poznanstava tj prijateljstava tokom života osobe a takođe, može uticati povoljno i na ostavljanje boljeg utiska na druge što može doprineti da ova osoba tokom života stekne širi krug prijateljstava i da bude omiljena u društvu.\nJUNO U OSMOJ KUĆI\nJuno (Junona) u osmoj kući natalne karte kod osobe tokom života podstiče pojačanu želju za većim uživanjem u čulnim zadovoljstvima u ljubavi. Ova osoba neretko poseduje prirodan talenat za zavođenje, vrlo je šarmantna i zrači seksepilnošću tako da tokom života može predstavljati pravi magnet za osobe suprotnog pola.\nPALLAS U TREĆOJ KUĆI\nPallas (Palada) u trećoj kući u natalnoj karti ukazuje na pružanje brojnih povoljnosti osobama čiji je posao vezan za komunikaciju ili se odnosi na pružanje intelektualnih usluga. Pallas u ovom položaju doprinosi i lakše ostvarenje plodnih poslovnih saradnji a takođe, pruža i posebne povoljnosti osobama koje se bave poslovima za čije obavljanje je potrebna kreativna ili umetnička sposobnost. Pallas u trećoj kući ukazuje neretko i na bolju usredsređenost i na bolju koncentraciju osobe što se može jako pozitivno odraziti na polje edukacije, jer kada se osoba nalazi u periodu života kada je učenik ili student, Pallas može u nezanemarljivoj meri ovoj osobi olakšati postizanje većeg uspeha na ovom životnom polju. Od posebnog značaja može biti i uticaj Palade na putovanjima kada osoba može biti veštija u uspostavljanju komunikacije sa drugima tako da može sebe predstavljati jasnije i otvorenije prilikom sklapanja novih poznanstava.\nPALLAS U DEVETOJ KUĆI\nPallas (Palada) u devetoj kući u natalnoj karti ukazuje na postojanje brojnih mogućnosti za lakše rešavanje nekih krupnijih problema u životu osobe tako da se osoba može lakše uhvatiti u koštac sa mnogim životnim problemima i neretko izaći kao pobednik. Ovakva pozicija Palade podstiče osobu tokom života na dublje razmišljanje i na zrelije donošenje odluka što može biti od posebnog značaja ukoliko je osoba na nekom visokom društvenom položaju ili ukoliko je sam svoj gazda i sama odlučuje o svom poslu.\nPALLAS U DVANAESTOJ KUĆI\nPallas (Palada) u dvanaestoj kući natalne karte ukazuje na češću veću nespremnost osobe za preuzimanje odgovornosti na poslovno-finansijskom planu kao i na polju ljubavi što može doprineti da osoba tokom života stekne lošu naviku da ostavlja probleme po strani očekujući da se oni sami od sebe reše. Pallas u ovom položaju neretko ukazuje i na nemogućnost adekvatnog izražavanja misli i stavova što može predstavljati otežavajući faktor naročito osobama koje se bave pisanjem.


LOPARE: Porodica Lakić dobila krov nad glavom – Majevica Online\n18. Novembra 2019. 00:35\nPorodica Lakić iz Smiljevca kod Lopara dobila je konačno krov nad glavom zahvaljujući lokalnoj upravi, loparskim privrednicima i mještanima.\nTročlana porodica Lakić nije mogla da obezbijedi novac da bi pokrili kuću u kojoj su živjeli.\nInicijativu da im se pomogne pokrenuo je vlasnik firme za proizvodnju jahti “Smiljevac prom” Goran Gajić, a pridružili su se opština i mještani.\n1 Autor: 6\nMilan Lakić rekao je da je u akciji prikupljeno 6.000 KM i da su zahvaljujući tom novcu uspjeli da završe krovnu konstrukciju. On je zahvalio svima koji su pomogli, te istakao kako je od velike važnosti za njegovu porodicu što su uspjeli da konačno dobiju krov nad glavom.\nNačelnik opštine Lopare Rado Savić danas je zajedno sa predsjednikom Skupštine opštine Milenkom Ristićem posjetio Lakiće.\nSavić je naveo je da su iz budžeta izdvojili 3.200 KM, a zahvalio je i drugima koji su pomogli ovu porodicu, posebno Gajiću.\nOn je najavio da će opština pomoći i drugima kojima je pomoć neophodna, te pozvao aktiviste ostalih mjesnih zajednica da obrate pažnju na slične probleme u svojoj okolini.\nGajić, koji je pokrenuo akciju da se pomogne Lakićima, rekao je da oni nisu sami mogli da skupe novac da pokriju kuću, jer Milan i njegova supruga nemaju stalan posao, što je bio signal da im se pomogne.\nOn je napomenuo da je akcija pokrenuta prije mjesec dana i da su, osim mještana, pomogli i vlasnici stovarišta građevinskog materijala.\n5. Maja 2020. 20:46


Zoo kutak: Besplatno druženje sa životinjama za nezbrinutu i decu sa zdravstvenim problemima Bez struje više ulica u Nišu i okolini zbog radova na mreži\nEU info kutak u Nišu organizuje onlajn Medijsko prelistavanje sa Dušanom Gajićem, novinarom i dopisnikom Radio Televizije Srbije, u ponedeljak, 26. oktobra, od 17:30h. Ovo je novo „Medijsko prelistavanje sa…“ u okviru ciklusa događaja na kojima se razgovara sa medijskim profesionalcima. Posle nekoliko prelistavanja u prostoru EU info kutka, sada se prelazi na onlajn format.\nSa gostom će se prelistavati vesti u medijima koje su bile najaktuelnije u prethodnom periodu. Jedan od najvažnijih ciljeva događaja je da se ukaže na značaj medijske pismenosti i mehanizme kojima se dolazi do boljeg razumevanja vesti i prepoznavanja manipulacije.\nOnlajn Medijsko prelistavanje sa Dušanom Gajićem realizuje se putem Zoom platforme. Svi zainteresovani mogu da se registruju popunjavanjem prijavnog formulara, kako bi dobili link pred početak događaja.\nRazgovor će biti uživo emitovan i na Fejsbuk stranici EU info kutka Niš. Učesnici će moći da komentarišu i postavljaju pitanja.\nO Dušanu Gajiću\nDušan Gajić je novinar, autor i producent dokumentarnih filmova, osnivač producentske kuće SEETV sa sedištem u Briselu i koosnivač produkcijske grupe MREŽA iz Beograda. Od 2006. je evropski dopisnik Radio Televizije Srbije – RTS. Od 2004. do 2006. bio je dopisnik iz Brisela za RTV B92. Učestvovao je u proizvodnji mnogobrojnih dokumentarnih filmova kao producent, scenarista, reditelj, novinar-istrazivač. Među tim filmovima nalaze se i nagrađivani dokumentarci kao što su Obećanje, Dugo putovanje, Kosovski dnevnik i dr.


Počinje minibasket festival "Rajko Žižić"\nOd 13. do 17. januara 2016. godine, održaće se 16. Međunarodni minibasket festival „Rajko Žižić“ na Beogradskom sajmu, kao i godinama unazad u „Hali 3”.\nMali košarkaši, devojčice i dečaci, biće podeljeni u četiri godišta: 2005. i mlađi, 2006. i mlađi, 2007. i mlađi i 2008. i mlađi. Igraće se na pet terena, na koševima visine 2,60 metara, 2,75 metara i 3,05 metara, loptama broj „5“. Biće postavljena i dva terena za minibasket na veštačkoj travi.\nUmesto klasičnog svečanog otvaranja, ceremonija pod nazivom „Rođendanska proslava minibasketa – žurka pod koševima“, zakazana je za subotu 16. januara, sa početkom u 13.00 časova. U toku takmičenja biće organizovana i klinika za trenere „Od minibasketa do košarke“ i obavezno je prisustvo svih trenera koji rade sa uzrasnom kategorijom minibasket, što je i uslov za dobijanje licence. Tom prilikom će biti predstavljeni svi rekviziti, koševi i celokupna oprema koja se koristi za minibasket.\nKao i prethodnih godina, svi učesnici Međunarodnog minibasket festivala „Rajko Žižić“ dobiće medalje i pehare.


Nema kraja, još tri pojačanja, ovo će biti Inter spreman za "Skudeto"? - Sportske.net\nNema kraja, još tri pojačanja, ovo će biti Inter spreman za "Skudeto"?\nPosle Politana, Inter neće stati sa kupovinama, već se nazire tim za novu sezonu, uz jaku klupu, ovo je dovoljno da se trkaju sa Juventusom...\nZVANIČNO: Italijan skratio medeni mesec i stigao na Đuzepe Meacu!Inter - Brazilac dao zeleno svetlo, Belgijanac se premišljaĐiđi i zvanično rekao zbogom "Staroj dami"Nakon Politana, u Milano stiže i Trezege?Čelsi spremio mega ponudu za Juve!\nInter je od prodaja skupio solidan novac, otišli su igrači iz drugog plana, ili oni koji su bili na pozajmicama, dovedeni su Asamoa i De Fraj kao slobodni agenti, super talentovani Lautaro Martinez kao alternativa Ikardiju, zatim Naingolan i Politano.\nI to nije kraj, traži se desni bek umesto Kansela (i dalje ciljaju Florencija) mada je moguće i da Škrinjar igra na toj poziciji, a klub nije završio sa kupovinama.\nImaju ideju da dovedu još Dembelea iz Totenhema kome ističe ugovor sledećeg leta, kao i Malkoma iz Bordoa koji vredi 40 miliona evra.\nDosadašnji posao je fantastičan, biće prodaja, klub bi mogao da napusti Kandreva, možda i Vesino u trampi za Zapakostu, kao i Valero za koga ima interesovanja iz Španije.\nSpaleti razmišlja o 3-5-2, ako stigne Florenci, gde bi uz strašan trio štopera, De Fraj-Škrinjar-Miranda, levo bio Asamoa, desno Florenci ili neki drugi desni spoljni igrač, u sredini Naingolan, Brozović i Dembele, u napadu Politano iza Ikardija. Jasno, moralo bi u toj varijanti i da se nađe mesto za Perišića, pa bi verovatnije, Spaleti mešao karte, na klupi imao D'Ambrosija, Galjardinija, Dalbera, Martineza kao varijantu u napadu, Ranokiju...\nNema nikakve sumnje da odavno nisu imali jači tim, jun su završili fantastično kada su pojačanja u pitanju, a apetiti navijača rastu...


Prodaja rasvete - uslovi_koriscenja\nTrgovinska radnja Rasveta RA polaže autorska prava na sve sadržaje (tekstualne, vizuelne i audio materijale, baze podataka, programski kod), kao i na većinu postavljenih fotografija. Neovlašćeno korišćenje bilo kog dela ovog web sajta, bez pismene dozvole vlasnika ili proizvođača ove web prodavnice (ATEC Technologies), smatra se kršenjem autorskih prava i kao takvo podložno je tužbi.\nTrgovinska radnja Rasveta RA u svakom trenutku nastoji da Vam prikaže i opiše sve proizvode što preciznije, ali ne garantuje da su svi navedeni podaci u vezi sa: bojom proizvoda, postavljenom fotografijom ili zalihama na stanju, u svakom trenutku precizni.\n2 Linkovi ka drugim web lokacijama Svi linkovi na ovom web sajtu ka drugim lokacijama (web sajtovima), kao što je npr. web sajt proizvođača ili brenda, su postavljeni isključivo da bi vam olakšali rad i pružili što detaljnije i kvalitetnije informacije. Korišćenjem ovih linkova, napustićete ovaj web sajt i pristupiti drugom web sajtu na kome važe drugi uslovi korišćenja. Trgovinska radnja Rasveta RA nije u mogućnosti da pregleda i proveri sve te lokacije, i ne može ni na koji način da utiče na njihov sadržaj, funkcionalnost i bezbednost. Ako odlučite da pristupite nekoj od Web lokacija, čije su web adrese postavljena na ovom websajtu, to radite isključivo na sopstvenu odgovornost.\nTrgovinska radnja Rasveta RA može promeniti ove Uslove korišćenja bilo kada, ažuriranjem ili izmenom ovog dokumenta. Povremeno posećujte ovu stranicu da biste pregledali Uslove koji trenutno važe, zato što su oni za vas obavezujući. Određene odredbe ovih Uslova mogu se zameniti izričito navedenim pravnim obaveštenjima i uslovima dostupnim na određenim stranicama ove lokacije.


Ovaj rezultat odgovara "orlovima" jer nijedan od dva direktna konkurenta za plasman na EURO2020 nije ostvario pobedu, ali će "moreplovci" imati dodatan motiv u ponedeljak (20.45) protiv naših momaka. Meč je odigran u Lisabonu, a i pored velike nadmoći Portugalaca nisu uspeli da pogode mrežu rivala.\nDetalj sa meča Portugala i Ukrajine u Lisabonu\nVilijam Karavljo je pogodio mrežu u 18. minutu, ali je njegov pogodak opravdano poništen jer se nalazio u ofsajd poziciji. Kako je utakmica odmicala, više odgovornosti je na sebe preuzimao Kristijano Ronaldo, ali nije uspeo niti jednom da prevari Andrija Pjatova. Zvezda Juventusa je u nekoliko navrata opasno šutirao ka golu rivala, ali je Pjatov zasluženo poneo epitet igrača utakmice, prosto kao da je imao magnete u rukavicama.\nNe samo to nego je malo falilo da Ukrajinci šokiraju Portugal jer je Žunior Moraeš ima sjajnu priliku, ali je opasnost otklonio sjajnim refleksom Rui Patrisio. U nadoknadi su "moreplovci" tražili jedanaesterac nakon prekršaja nad Dijegom Susom, ali je glavni arbitar Klemon Turpan samo odmahnuo rukom.\nNaleti Portugalaca su se ređali u nizu, ali nisu uspeli da postignu niti pogodak, pa je situacija na tabeli grupe B zaista neočekivana! Ovu grupu predvodi površinski najmanja država - Luksemburg. Luksemburžani su napravili preokret protiv Litvanaca i sasvim zasluženo došli do prvog mesta grupe B i time potvrdili da se fudbal u ovoj zemlji nalazi u ekspanziji jer je ove sezone u Ligi Evrope učestvovao i Didelanž našeg Milana Biševca.\nNije sve počelo idealno za lidera grupe jer je Fedor Černič doveo Litvaniju u vođstvo, ali je golovima Bareira i Rodrigeza Luksemburg preokrenuo.\n2. Portugal 1 0 1 0 0:0 1\n3. Ukrajina 1 0 1 0 0:0 0\n4. Srbija 0 0 0 0 0:0 0